Dragoljub Mićunović o dešavanjima u DS | N1 Srbija\n08.12.2019. |12.43 |\nOsvrćući se na aktuelni sukob unutar DS, Mićunović je kratko prokomentarisao da je to već viđeno, ali i da je teško proceniti u kojem pravcu će se stvari razvijati, što zavisi od "ponašanja i jednih i drugih".\nMićunović je razočaran "neprimerenim rečnikom", koji je nazvao "pilićarskim i radikalskim", ali i "sumnjičenjem protivnika koji ne misli na isti način i prihvatanjem metoda ponašanja u DS koji se kritikuju u ponašanju vlasti".\nPoslanik DS je rekao da problem može da se traži u tome što su "političke stranke od ideoloških postale interesne zajednice", iz čega ne izuzima ni DS. Kako je objasnio, "unutar DS se prave male grupe ljudi, lobi grupe, koje imaju svoje interese, a dominantan faktor je novac i ljudi koji ga imaju žele da utiču na stranke da ih vode i kontrolišu".\nNa opozicionoj sceni su "uglavnom bivši funkcioneri DS", ocenio je on, ali nije konkretno odgovorio na pitanje o suštini trenutnog sukoba unutar DS i uticaja na taj sukob bivših funkcionera, čija se imena pominju u medijima.\nPrema rečima Mićunovića, "u toj raspravi nema teorijskih razlika, niti tu ima politike, postoji samo problem ko će se naći na kojoj poziciji i to je cela politika", umesto da DS bude "škola demokratije, škola cele Helade, kako je za Atinu govorio Perikle".\nKao problem DS u ovom trenutku, Mićunović vidi Savez za Srbiju (SzS), "koji je izleteo kao iz topa" i u kojem je grupa lidera, "stavivši šapu na celu opoziciju, prisvojila manire vlasti, optužujući sve koji nisu sa njima da su neprijatelji".\nMićunović je SzS uporedio sa nekadašnjim DEPOS-om, koji je okupljao sve "od prestolonaslednika, preko vladika, do političkih stranka, i na kraju propao".\nNe može da funkcioniše savez u kojem su "jedni za Evropsku uniju (EU), drugi protiv, jedni čuvaju Kosovo, a drugi bi da potpišu sporazum", uveren je Mićunović.\nOn "ne vidi struje unutar DS, već samo grupe koje su nezadovoljne, a jedna od tih grupa su narodni poslanici, koji su odjednom postali nevažni i o čijim su potezima u parlamentu odlučivali Obradović i Jeremić".\n"Radi se o tome da je DS deo svog suvereniteta premestila u to kolektivno telo koje donosi odluke konsenzusom i koje je odluke monopolisalo, o čemu sam želeo da govorim onda na Glavnom odboru kada mi je oduzeta reč", podsetio je Mićunović.\n"Dolazili su kod mene i pitali me o tome, rekao sam da treba zaboraviti razlike i stvoriti jednu stranku, jer i građani imaju želju da DS bude jača", rekao je Mićunović.\n"Naročito nije išlo, jer oni koji su se DS priključili kada je bila moćna na vlasti, nisu želeli da gube privilegije i oni su izašli iz stranke, a ona je ostala u finansijskim problemima", precizirao je Mićunović.\nSada bi, kako je ukazao, svi da se "udruže simbolično, ali ne i pravno, da ne bi vraćali dugove, što unutar stranke stvara nesigurnost".\nNa pitanje kome je u interesu, mimo vlasti, da se DS ne oporavi, Mićunović je odgovorio da "većina radi u korist sopstvene štete, ali da ima i dobronamernih koji smatraju da treba biti nezavisan od bilo kojih interesa".\nOn ističe da je DS i dalje "brend na političkom tržištu i da je za stranku važno da ima biografiju i prošlost".\nRaspuštanje "nedisciplinovane omladine"\nGovoreći o opcijama da se DS izvuče iz krize, Mićunović je kadrove označio kao jedan od problema i apostrofirao situaciju povodom raspuštanja tek izabranog rukovodstva Demokratske omladine. On je to rukovodstvo "savetovao, prilikom nedavnog susreta, da ostanu svoji i da se bore za svoje principe i vrednosti".\n"Stalno govorimo o potrebi da se pojave novi i mladi, a onda kada ti novi dođu, mi raspuštamo Omladinu", ukazao je Mićunović.\nPrema njegovom tumačenju, "danas je retkost da omladina želi da se bavi politikom, ali pošto nije disciplinovana, mi ćemo da je raspustimo".\n"U nedostatku autoriteta se trenira strogoća", obrazložio je Mićunović, ukazujući da se "lični interesi i problemi nazivaju politikom koje nema".\nOn tvrdi da "bojkot nije politika, već ozbiljno pitanje koje se uvek u prošlosti ispostavilo kao greška".\nPrema Mićunovićevom stavu, DS bi trebalo da uradi dve stvari kako bi izašla iz krize - jedna je strateška, a druga taktička.\n"Drugo, mora kritiku da učini potpuno legitimnom unutar stranke, da prestane treniranje strogoće, raspuštanje odbora i imitiranje Vučićevog ponašanja prema SNS, jer se u DS tako ne ponaša", poručio je Mićunović.\nOn ne misli "da je Lutovac kao Vučić, jer i nije takav čovek, niti bi to moglo da prođe u DS", ali napominje da su u strankama, "pored biografije, važni i autoritet i poverenje ljudi".\nDemokratska stranka Dragoljub Mićunović


Džon Zavales: Mislim da se američka pozicija o Kosovu formuliše i lagano menja\nNezavisni analitičar i jedan od vodećih stručnjaka za Balkan, Džon Zavales, osvrnuo se u razgovoru sa kolegom Brankom Mikašinovićem na činjenicu da u poslednje vreme medju evropskim zemljama dolaze od izražaja sve različitiji stavovi o budućem statusu Kosova. Na pitanje u kojoj meri bi taj trend mogao da utiče na pregovore o Kosovu, Zavales je rekao:\nZavales: Prvo je slovenački predsednik Janez Drnovšek izjavio da je nezavisnost Kosova realna opcija, što je odmah opovrgao njegov ministar inostranih poslova Dmitrij Rupel koji je ukazao da to nije stav slovenačke vlade i da Slovenija ne zauzima jednostran stav po tom pitanju. Zatim je češki premijer Jirži Paroubek ukazao na mogućnost i opravdanost podele Kosova. To je izazvalo negativno reagovanje Kontakt grupe, koja ne podržava ideju o podeli. Takodje su se oglasile i Italija, Grčka i Španija izrazivši zabrintost zbog mogućih destabilizujućih posledica eventualne nezavisnosti Kosova. Predsednik Rumunije je rekao da se zalaže za neki vid autonomije, ali ne i za nezavisnost. Interesantno je takodje ukazati na uskladjivanja stavova zemalja koje su se tradicionalno zalagale za nezavisnot, kao što su Nemačka i Austrija, a koje su sada saopštile da još nisu definisale stav o budućem statusu Kosova, ukazujući da ne bi treblao pretpostaviti da nezavisnost Kosova neće imati uticaja drugde, na Albance u Makedoniji ili Srbe u Bosni i Hercegovini. U sve intenzivnijem razmatranju kosovskog pitanja, primećuje se da pojedinačne evropske zemlje sve više izražavju svoje vlastite stavove i ne prate opšti trend, što je pozitivan, zdrav i demokratski pristup rešavanju tog problema.\nGlas Amerike: Da li će razlike u stavovima zemalja Evropske unije imati uticaja na SAD u pogledu američkog stava prema budućem statusu Kosova?\nZavales: Mislim da se američka pozicija formuliše i lagano menja. Podsekretar u džavnom sekretarijatu Nikolas Berns je nedavno u Bosni nagovestio dva moguća scenarija za Kosovo: nezavisnost i autonomiju u okviru Srbije i Crne Gore, dakle dve opcije podjednako prihvatljive. Utisak da američka pozicija postaje uravnoteženija stekla je i koordiniator vlade Srbije za Kosovo, Sanda Rašković-Ivić, tokom posete Vašingtonu. Očekivano imenovanje ambasadora Frenka Visnera za američkog izaslanika na pregovorima o konačnom statusu Kosova, koji je bio ambasador u Indiji i Egiptu, a sa kojim sam saradjivao dok sam radio u Pentagonu, moglo bi da bude povoljna stvar. Izbor diplomate koji nije balkanski stručnjak je možda dobar potez pošto mnogi balkanski eksperti imaju refleksivnu antisrpsku pristrasnost jer ne mogu da sagledaju stvari dalje od Miloševićevog perioda. Uprkos profesionalne povezanosti ambasadora Visnera sa demokratama iz Klintonove ere, kao što je Ričard Holbruk, njegovo iskustvo u vezi sa spornim Kašmirom izmedju Indije i Pakistana, moglo bi da bude od koristi na pregovorima o Kosovu.\nGlas Amerike: Kakav stav bi vlada Srbije mogla da zauzme da bi ojačala svoju poziciju na pregovorima o budućem statusu Kosova?\nZavales: Važno je da Beograd nastavi da naglašava regionalnu prirodu tog pitanja i moguće implikacije za druge zemlje, kao što su Makedonija, Grčka, Rusija, Španija, a i južna Srbija. Treba se odupreti argumentu da je Kosovo jedinstven slučaj i da, kao takav, zaslužuje poseban tretman. Zatim bi trebalo intenzivnije angažvavati zemlje van regiona na planu diplomatske pomoći, kao što su države koje imaju sličnu situaciju kod kuće, a to su Kina i Indija, kao i one koje imaju uticaj na Vašington. U tom smislu poseta predsednika Tadića Izraelu bila je koristan i važan korak. Takodje treba parirati tezi da se pitanje statusa Kosovo mora rešiti hitno ili do odredjenog roka. To je taktika zagovornika nezavisnosti, koji su prezentirali veštačku urgentnost da bi isforsirali neizbežnost nezavisnosti. Dobar znak je da je Marti Ahtisari rekao da se neće nematati rok za ishod pregovora. Isto tako, prerano je reći kako će medjunarodna zajednica reagovati na predlog predsednika Tadića o stvaranju dva entiteta na Kosovu. To može da se sagleda kao uvertira nekoj podeli. Taj predlog su kritikovali i Kontakt grupa i kosovski Albanci, ali mislim da je vredno izneti tu tezu jer verujem da bi neka vrsta podele mogla da bude najmanje neprihvatljivo rešenje sa sve strane. Takodje je značajna činjenica da je Beograd za savetodavca pregovarčkog tima uzeo švajcarskog profesora za medjunarodno pravo, Tomas Flajnera. To pokazuje da je Beograd spreman da razmotri uspešne evropske modele, suprotno rigidnom stavu kosovskih Albanca, koji insistiraju samo na nezavisnosti. Takva diskusija bi pomogla medjunarodnoj zajednici da ustanovi da zahtev kosovskih Albanaca za nezavisnošću nije ništa ubedljiviji od sličnih zahteva koji se čuju od desetina drugih etničkih grupa širom sveta.


Islamska država nije teroristička grupa nego je pogrešna ideologija, i ona se ne može iskoreniti bombama, već knjigama, izjavila je u utorak u Prištini dobitnica Nobelove nagrade za mir Širin Ebadi iz Irana.\nOna je specijalna gošća pete međuverske konferencije na temu „Uloga žene u promovisanju međuverskog dijaloga i borbe protiv ekstremizma“. Konferencija se održava pod patronatom predsednika Kosova uz podršku Ministarstva inostranih poslova, Skupštine Kosova, Ambasade SAD, kanadske ambasade, norveške ambasade i Organizacije Ujedinjenih nacija.\nKonferenciju je otvorio predsednik Kosova Hašim Tači, koji je kazao da nema boljeg saveznika od žene odnosno supruge, majke i sestre u borbi protiv ekstremizma. On je pozvao učesnike na zdrav dijalog o tome kako da se žene angažuju u društvenoj raspravi i građanskom aktivizmu.\nNobelovka Ebadi je na otvaranju konferencije govorila o potrebi za ispravnom interpretacijom islama, o obrazovanju mladih i žena, i o potrebi za prilagođavanjem šerijatskih zakona sa vremenom u kojem svet danas živi.\nGovoreći o Islamskoj državi, ona je rekla da je borba protiv talibana pokazala da je nemoguće iskoreniti pogrešnu ideologiju bombama, jer su talibani postajali sve jači, te je upitala svet zašto se koristi iskustvom koje je bilo neuspešno.\nPo njenim rečima, protiv pogrešne ideologije može se boriti samo koristeći se ispravom ideologijom.\n„Mladim progresivnim i modernim muslimanima, dečacima, moramo da damo platformu preko koje će moći da se čuju u svetu, i moramo da pokažemo mladima da postoje bolje interpretacije islama. I zato uvek kažem da umesto da ISIS gađate bombama, gađajte ih knjigama“, naglasila je ona.\nGovoreći o načinima na koji progresivni muslimani interpretiraju islam, Ebadi je navela da oni veruju da se zakon šerijata deli u dve kategorije – jedna reguliše odnose pojedinaca sa bogom, a druga odnose pojedinaca sa društvom.\nOdnos pojedinaca sa bogom odnosi se na fiksirane zakone kao što su svakodnevne molitve, post ramazana i sl., i svako ko veruje i musliman je treba da ih se pridržava. Međutim, ona naglašava da ni jedna država i ni jedna vlada ne može da deluje protiv pojedinaca u slučaju da se oni ne pridržavaju tih pravila.\n„Na primer, hrišćani idu u crkvu svake nedelje, ali ako jedne nedelje ne odu niko neće da ih ispituje zašto to nisu uradili. Nažalost, u nekim islamskim državama ljudi se kažnjavaju ukoliko ne prate ove fiksirane zakone i to je pogrešno. Jer to su pravila koja regulišu naš odnos sa Bogom i ne tiče se uopšte vlada ili ostalih muslimana.“\nZa drugu kategoriju šerijatskog zakona koja reguliše odnos pojedinaca prema društvu postoji potreba za ažuriranjem kako bi se održao duh zakona i verovanja u boga, ali kako bi se prilagodila novim vremenima.\nNavodeći primer iz Kur'ana da ukoliko neko nešto ukrade mora da mu se otkine ruka, ona navodi da lopov danas za to treba da se kazni, ali ne tako što će mu se otkinuti ruka već tako što će možda otići u zatvor.\n„Pre 14 vekova nismo imali zatvore, i kako ste tada mogli da kaznite lopove u Saudijskoj Arabiji? Sadazatvore imamo, i kazne treba da budu u skladu sa vremenom. Možda nakon stotinu godina i zatvor će izgledati kao nepravedan. Drugim rečima, moramo da usvajamo naše zakone prema vremenu“, naglasila je ona.\nEbadi je kazala da patrijahalna društva sprečavaju reformisanje islama, jer ona svojom interpretacijom islama obrazlažu svoja delovanja i ponašanja. Govoreći o teškoj diskriminaciji i nepravdi nad ženama koje su pristune u muslimanskim državama, ona je rekla da nije islam taj koji ugnjetava ženu, već je interpretacija islama od strane patrijahalnog društva ono što ugnjetava žene.\n„I zato mlade ljude treba učiti ispravnim interpretacijama Islama. Moramo da naučimo mlade da moraju da održe duh islama, a da ga ipak moraju promeniti u zavisnosti od vremena u kojem živimo. Kao što više ne putujemo na kamilama, tako i naši zakoni trebaju da budu usklađeni sa ovim vekom“, dodala je.\nOna se takođe osvrnula i na to kako se mediji danas više fokusiraju na ekstremizam i primitivizam islama, a ne i na druge tipove diskriminacija u drugim državama. Navodi da je nepravedno izveštavanje uticalo na islamofobiju.\n„Psiholozi veruju da se mi plašimo onoga što ne znamo i da taj strah od nepoznatog nas vodi ka gubljenu mira u našoj duši. Kako bi mogli da živimo zajedno, moramo pre svega da se upoznamo na verskoj i kulturnoj osnovi. I to je jedini način da u miru da živimo zajedno.“\nMeđuverska konferencija okuplja više od 300 učesnika iz 50 zemalja širom sveta, a pored nobelistkinje Shirin Ebadi iz Irana, je i nobelistkinja Tawakool Karman iz Jemena.


U Leposaviću otvorena šljunkara | Radio Kosovska Mitrovica\n14. May, 2019 16:10 |\nPomoćnik direktora Kancelarije za Kosovo i Metohiju Petar Petković i kandidat Srpske liste za gradonačelnika opštine Leposavić, Zoran Todić, otvorili su danas u toj opštini pogon separacije šljunka, i poručilii da je to samo jedan od investicionih projekata koji će sredstvima iz budžeta Srbije u najskorijem periodu biti realizovani u našoj južnoj pokrajini.\n“Vratili smo u život Separaciju Šumskog gazdinstva Ibar-Leposavić, vratili smo nadu dvanaestorici zaposlenih u ovom preduzeću i celoj opštini Leposavić, zato što je reč o projektu koji je deo šireg investicionog ciklusa Vlade Srbije”, rekao je Petković novinarima.\nOn je podsetio da je ovo jedan od 150 projekata u južnoj pokrajini koje je prošle godine odobrila Vlada Srbije i koje su inicirali predsednik Aleksandar Vučić i direktor Kancelarije za KiM Marko Đurić.\n“To pokazuje da je Vlada Srbije apsolutno posvećena ekonomskom razvoju srpskih sredina na KiM i da će država Srbija učiniti sve da srpski narod ovde može da živi od svoga rada i da ima budućnost na KiM”, poručio je Petković.\nKako je istakao, da bi se nastavili svi ovi projekti, izuzetno je važno da srpski narod na KiM bude jedinstven i da Srpska lista bude sve jača, a to podrazumeva da ona mora da ima odlučujuću reč u svim institucijama koje pripadaju srpskom narodu ovde na KiM. Prema njegovim rečima, jedino Srpska lista garantuje da će odluke koje budu donosili srpski organi vlasti na KiM biti donošene u koordinaciji sa Beogradom.\n“U nedelju, 19. maja, naši gradjani treba da izađu na izbore i podrže srpskog kandidata za gradonačelnika opštine Leposavić Zorana Todića, jer samo tako možemo da gradimo ekonomsku budućnost u većinski srpskim sredinama na KiM”, rekao je Petković.\nTodić je ovom prilikom izrazio veliko zadovoljstvo zbog toga što šljunkara u Leposaviću posle pet godina ponovo radi, istakavši da je ovo veliki dan za žitelje Leposavića ali i čitavu srpsku građevinsku operativu na KiM. On je istakao da je ovo samo jedan u nizu projekata koji će zahvaljujući Vladi Srbije i predsedniku Vučiću u narednom periodu biti realizovani u Leposaviću, i najavio skoro pokretanje proizvodnje u pogonu za proizvodnju zglobnih ležajeva “Prve Petoletke” i remont mašina u fabrici “Lola fot”.\nZa pokretanje rada šljunkare u Leposaviću u okviru prošlogodišnjeg inveticionog programa Vlade Srbije izdvojeno je 16,5 miliona dinara.


Khimki nakon produžetka na domaćem parketu nadigrao ASVEL, Olympiakos slavio u Valensiji – Sport Centar Khimki nakon produžetka na domaćem parketu nadigrao ASVEL, Olympiakos slavio u Valensiji – Sport Centar\nOdigrana su dva meča Eurolige večeras, a pobjede su upisale ekipe Khimkija i Olympiakosa.\nKhimki je u Podmoskovlju ugostio francuski ASVEL i viđena je prava drama, a do pobjede nakon produžetka stiže domaći tim koji slavi 87:85.\nHeroj pobjede ruskog tima bio je Shved sa čak 32 poena, a izvrstan je bio i Mickey sa 28 poena i 9 skokova.\nS druge strane je Yabusele imao 24 poena i 10 skokova.\nOlymapiakos je u gostima nadigrao Valenciu i savladao je sa 79:88. Tim iz Pireja je predvodio Vezenkov sa 19 poena, dok je Printezis dodao 18. U redovima domaćina je 12 poena imao Prepelič.


Velika Britanija: Podignut nivo upozorenja na mogućnost terorističkih napada | Visokoin.com\nBritanski državni sekretar za unutrašnje poslove Theresa May izjavila je da je upozorenje na mogućnost terorističkih napada u toj zemlji podignuto sa nivoa “značajno” na nivo “teško”, javlja Anadolija.\nNovi nivo upozorenja na mogućnost terorističkih napada znači da postoji vrlo visoka vjerovatnoća da bi se napad mogao desiti. Inače, Velika Britanija ima pet nivoa upozorenja na opasnost od terorističkih napada, a nivo “teško” nalazi se samo jednu stepenicu ispod najvišeg.\nMay je izjavila kako, bez obzira na podignuti nivo uzbune, ne postoje obavještajni podaci koji govore da je napad “neizbježan”.\nPosljednja promjena nivoa upozorenja bila je 2011. godine kad je on smanjen na “značajan”. Nakon terorističkog napada na londonski metro i gradske autobuse u julu 2005. godine Velika Britanija upozorenje na moguće terorističke napade drži na visokom nivou.


Deset kakanjskih pravnih/fizičkih lica zapošljava novih 27 radnika\nby hamidh 4 Septembra, 2020 4 Septembra, 2020\nU sali Općine Kakanj upriličeno je potpisivanje ugovora o dodjeli općinskih podsticajnih sredstava kakanjskim poduzetnicima i obrtnicima koji su odlučili zaposliti nove radnike s evidencije nezaposlenih građana Kaknja.\nKakanjska podružnica firme „Malak Invest“ zapošljavanja novih 15 radnika, „Modus Projekt“ jednog radnika, „Josipović Group“ jednog radnika, Privatna predškolska ustanova „Pčelica i med“ dva radnika, „Delta-Therm“ jednog radnika, Advokat Ejub Spahić jednog radnika, UO „Šeherzada“ dva radnika, UO „Neimar“ jednog radnika, OR Autoservis „Reno“ jednog radnika i UO „Mukladžija“ dva radnika.\nOpćinska podsticajna sredstva namijenjena su za sufinansiranje bruto plaće u iznosu od 50 % minimalne bruto plaće F BiH, a maksimalno do 325 KM/mjesečno u trajanju od 6 mjeseci.\nPreostalih 50 % finansira poslodavac. Obaveza poslodavca je i preostalih 6 mjeseci finansira u punom iznosu bruto plaću zaposlenika.Za ovu svrhu Općina Kakanj je izdvojila 45.000 KM.\nBaza sa 432 javne ustanove – Na plate direktora preko 7,5 miliona godišnje\nSenad Čišija: Mirnes Bajtarević ima osobine vrhunskog menadžera čiji je fokus na kvalitetu, a ne na kultu ličnosti


EBOR dodelila Kosovu zajam od 30 miliona evra - Ekonomija - Dnevni list Danas\nPočetna » Ekonomija » EBOR dodelila Kosovu zajam od 30 miliona evra\n0Piše: Beta 17. avgusta 2020. 18.47\n„Prva tranša u iznosu do 14 miliona evra biće data vladi na pozajmljivanje pružaocima vitalne infrastrukture za hitnu podršku. Druga tranša do 16 miliona evra finansiraće dalju podršku dok se ne obnove prihodi i naplate“, navedeno je u saopštenju.\n„Današnjom pozajmicom demonstriramo odlučnost da odgovorimo na izazov kao nijedan drugi. Ono što se danas događa nema paralele u onome što smo videli u našim ekonomijama u moderno doba. Svi se moramo udružiti da bismo odgovorili na pretnju po javno zdravlje i popraviti ekonomiju“ , kazao je generalni direktor EBOR Nandita Parshad.\nevropska banka za obnovu i razvoj, Kosovo\nOd EU 24 miliona evra Kosovu za ublažavanje posledica epidemije, javnu upravu i javne finansije


Laki avioni iz Jagodine lete za Indiju - Neverovatna Indija\nNaslovna Srbija Laki avioni iz Jagodine lete za Indiju\nLaki avioni iz Jagodine lete za Indiju\nU zgradi Skupštine grada Jagodine danas je potpisan ugovor između jagodinske kompanije „Aero East Europe“ i kompanije „Karni aerospejs“ iz indijskog grada Džajpura, o kupovini lakih aviona iz Jagodine.\nZa početak saradnje, partneru iz Indije biće isporučena tri aviona, a predstavnici te kompanije navode da će narednih godina u toj zemlji postojati potreba za oko 2.000 letelica.\nUgovor su potpisali vlasnik „Aero East Europe“ Milorad Matić i vlasnik „Karni aerospejs“ Abimanju Deta (Abhimanyu Detha) sa partnerkom Darom Gadvi (Dhara Gadhvi).\nPredsednik Skupštine grada i narodni poslanik Dragan Marković – Palma, koji je prisustvovao potpisivanju ugovora, podsetio je da je Jagodina sama uspostavila izvoz u SAD i Kinu i sada u Indiju, gde će izvoziti avione.\nKada imate izvoz u tri najveće zemlje na sveti, onda je to pokazatelj da je Srbija stabilan zemlja, koja ima budućnost, rekao je Marković.\n„Hoćemo da vratimo staro prijateljstvo između Egipta i Indije, sa Egiptom smo napravili veoma dobre kontakte, pravimo sa Indijom, i to je novi početak da se vratimo u doba Tita, kada smo sa Indijom imali veoma dobre odnose. Tržiste Indije je jedno od najvećih sa više od milijardu stanovnika, i zahvaljujem se predsedniku Aleksandru Vučiću i prvom potpredsedniku Vlade Ivici Dačiću što su stvorili uslove za privrednu i političku saradnju sa svetom“, istakao je Marković.\nPrema njegovim rečima, mi se već 15 godina borimo kako da dovedemo investitore, i privreda Jagodine iz godine u godinu beleži rast spoljnotrgovinske razmene sa svetom.\n„Želja mi je da se u Indiji sretnem sa unukom Nehrua kao što sam se sreo u Egiptu sa unukom Nasera, uz Tita osnovače pokreta nesvrstanih“, dodao je Marković i najvio za jesen niz sastanaka sa privrednicima Egipta i Indije i „dane Srbije“ u Hurgadi u Egiptu.\nVlasnik „Karni aerospejsa“ je istakao da je Indija treća u svetu po aero privredi.\n„Tražimo najbolje rešenje, u narednih pet godine biće potreba za oko 2.000 letilica i zato hoćemo važnog partnera“, rekao je Deta.\nMatić, koji lake avione izvozi u SAD, Španiju, Italiju, Francusku, Švedsku i Nemačku, objasnio je da su gosti iz Indije prošle godine u decembru bili u Jagodini, a da je on februaru bio u Indiji i tada su dobili naše ponude o saradanji.\n„Oni su posle naše ponude obišli Evropu – Italiju, Nemačku, Španiju, Francusku, mnogo naprednije i bogatije zemlje nego što je nasa, ali su se vratili kod nas, jer su naše avione prepoznali kao kvalitetnije za eksploaticiju u Indiju gde su uslovi teški, pre svega zbog visokih temperatura“, rekao je Matić.\n„Aero East Europe“ u Jagodini proizvodi modele lakog aviona „Sila“, koji lete 210 kilomatar na sat, troše 12 do 15 litara goriva na sat, a cena po komadu je 50.000 evra pa naviše.\nPotpisivanju ugovora prisustovali su i gradonačelnik Jagodine Ratko Stevanović i načelnik Pomoravskom upravnog okruga Goran Milosavljević.\nPrethodni tekstIndija odustaje od kupovine američkih dronova?\nSledeći tekstSalata sa šargarepom i đumbirom


Već treću godinu zaredom Italija organizuje Nedelju italijanske kuhinje u svetu u okviru koje će se održati više od 1.000 događanja u njihovih 296 diplomatskih i konzularnih predstavništava. Treće izdanje Nedelje italijanske kuhinje u svetu održaće se i u Srbiji – u Beogradu, Novom Sadu, Nišu i Subotici, u periodu od 19. do 25. novembra 2018.\nTema ovogodišnjeg izdanja biće “mediteranska ishrana” koja Italiju čini jednom od najzdravijih zemalja u svetu. U Srbiji, Nedelju italijanske kuhinje u svetu organizuje Ambasada Italije u Beogradu, u saradnji sa Italijanskim institutom za kulturu (IIC), Italijanskom agencijom za spoljnu trgovinu (ICE), Komorom italijansko-srpskih privrednika (CCIS), Udruženjem italijanskih privrednika u Srbiji (Confindustria Serbia), Počasnim konzulatom Italije u Subotici i Kulturnim centrom Piazza Italia iz Subotice, uz podršku srpskih i italijanskih kompanija.\nMeđu brojnim dešavanjima, održaće se seminari o tradicionalnim italijanskim proizvodima, predavanja i demonstracije kulinarskih umeća uglednih italijanskih kuvara, radionice italijanske kuhinje, dvodnevni sajam koji predstavlja visoko kvalitetne italijanske proizvode i posebno veče posvećeno italijanskoj kuhinji na avionskim letovima prve klase. Takođe, 28 restorana u Beogradu, Novom Sadu, Nišu i Subotici u ponudi će imati italijanske menije posebno namenjene svojim gostima.\n← MERRY CHRISTMAS FROM SEPHORA: SPREMITE SE ZA MAGIČNU PRAZNIČNU BEAUTY ČAROLIJU\nLEVI’S & MICKEY MOUSE: ROĐENDANSKA SARADNJA DVA AMERIČKA SIMBOLA →


TotalCar.rs » Ministarstvo: Ove godine biće izgađeno 90,7 km autoputa na Koridoru 10\nMinistarstvo: Ove godine biće izgađeno 90,7 km autoputa na Koridoru 10\n0 komentara 2486 pregleda\nU Srbiji će ove godine biti izgrađeno 90,7 kilometara autoputa na Koridoru 10 i biće nastavljen projekat obnove 1.100 kilometara puteva, rečeno je danas Tanjugu u Ministarstvu građevinarstva, saobraćaja i infrastrukture.\nPredviđeno je da se realizuje 20 infrastrukturnih projekata čija je ukupna vrednost 14,065 milijardi dinara.\nKada je reč o izgradnji Koridora 10, treba da bude izgrađeno 28,7 kilometara autoputa kroz Grdeličku klisuru, 20 kilometara deonice Prosek- Crvena reka, 16 kilometara Staničnje-Pirot, 14 kilometara Pirot Istok- Dimitrovgrad, osam kilometara Obilaznica Dimitrovgrad i četiri kilometara preostalog dela na deonici Čiflik- Staničenje.\nTakođe, biće nastavljena gradnja autoputa na Koridoru 11, od Beograda ka Crnoj Gori.\nU Ministarstvu kažu da su ponosni da postignute rezultate u 2015. godini, kada je izgrađeno 91,1 kilometara autoputa.\nTakođe, obnovljeno je 190 kilometara puteva, izgrađeno 206 novih mostova i probijeno devet probijenih tunela.\nCeo putni Koridor 10 treba da bude izgrađen do kraja 2016. ili najkasnije početkom 2017. godine.\nU 2016. biće završena i gradnja mosta Ljubovija-Bratunac, čija je vrednost 506,3 miliona dinara, kada će se nastaviti radovi na obilaznici oko Beograda vredni 240 miliona evra, a planirano je i izmeštanje naplatne rampu kod Bubanj Potoka.\nMinistarstvo će ove godine 30 miliona dinara podržati građevinsku industriju Srbije.\nLamborghini Huracan sa novim paketima opreme\nRenault predstavio dvocilindrični dizel


Džo Bajden apelovao na predsednika Buša da izmeni politiku u Iraku\nVodeći demokrata u senatskom odboru za spoljnopolitičke odnose, Džo Bajden, apelovao je na predsednika Buša da izmeni politiku u Iraku, upozorivši da bi, u protivnom, nacionalna bezbednost SAD mogla da bude ugrožena.\nSenator Bajden je izneo to upozorenje u vašingtonskom institutu «Brukings», dva dana pošto je objavio da namerava se takmiči na predsedničkim izborima 2008. godine. Navodeći rezultate nedavnih ispitivanja javnog mnjenja, prema kojima podrška Amerikanaca ratu u Iraku opada, senator Bajden je rekao da je predsednik Buš davao pogrešne izjave o Iraku i da je prerano proglasio pobedu u toj zemlji, dok cena američkog angažovanja i dalje raste, kako u dolarima, tako i u ljudskim životima.\n«Jaz izmedju retorike administracije i stvarnog stanja na terenu u Iraku stvorio je i pravi procep u pogledu kredibiliteta. A u centru tog procepa nalazi se 139 hiljada američkih vojnika u Iraku, od kojih neki služe već svoju treću turu.»\nBajden je pozvao predsednika Buša da izmeni politiku prema Iraku, ali nije podržao povlačenje američkih snaga iz te zemlje, rekavši da bi to otvorilo vrata teroristima koji bi stekli bezbedno utočište u Iraku, da bi ugrozilo umerene političke snage u regionu i nanelo štetu kredibilitetu SAD i američkim bezbednosnim interesima. Bajden je pozvao američkog predsednika da jasno kaže Amerikancima kakvi su američki ciljevi u Iraku i kako namerava da ih ostvari.\n«Administracija bi trebalo da, zajedno sa Konrgresom, postavi odredjena merila i definiše ciljeve u ključnim oblastima - bezbednosti, upravi i politici, obnovi i njenom finansiranju. Smatram da bi Kongres trebalo da energično insistira na svom pravu nadzora i da zahteva od administracije izveštaje o ostvarivanju pomenutih ciljeva, koji bi bili podnošeni na javnim pretresima - svakog meseca.»\nSenator Bajden, koji se vratio iz svoje pete posete Iraku, ranije ovog meseca, takodje je pozvao administraciju da izvrši snažniji pritisak na saveznike kako bi se više angažovali u bezbednosnim i nastojanjima obnove u Iraku. On je predložio da američki funkcioneri, koji učestvuju na medjunarodnoj donatorskoj konferenciji o Iraku u Briselu, predlože stvaranje kontakt grupe koja bi pomogla da se poveća pomoć Iraku i da se spreče destabilizujuće akcije zemalja kao što su Iran i Sirija.\n«To bi predstavljalo mehanizam koji bi drugim zemljama omogućio da deluju u skladu sa sopstvenim interesima, a da istovremeno preuzmu aktivniju ulogu u pružanju pomoći i da to predstave na adekvatan način svojim skeptično raspoloženim gradjanima. To bi takodje bio koristan mehanizam za iračke političke lidere kojima je potreban izgovor medjunarodnog pritiska kako bi opravdali veoma teške odluke koje moraju da predstave svojoj javnosti.»\nSenator Bajden je nudio slične predloge i u prošlosti. I mada je na početku svog izlaganja naveo da ono nema političku namenu, njegov govor je ipak privukao veliku pažnju zbog njegovog saopštenja ranije ove nedelje, da će se boriti za predsedničku nominaciju demokratske stranke na izborima 2008. godine.


Bane kapitenski: ''Nikad nećemo biti velesila, nedostaje varnice u nama!'' - Sportske.net\nBane kapitenski: ''Nikad nećemo biti velesila, nedostaje varnice u nama!''\nKapiten fudbalera Srbije Branislav Ivanović otvorio je dušu i rekao mnoge stvari koje se neće svideti javnosti u Srbiji.\nOtkriveno - ''Orlovi'' dobijaju Nacionalni stadion od 150 miliona evra!Ovako su "orlići" savladali Andoru, Đurđević postigao "evrogol"!"Orlići" bacili 'poker' - Kapiten Andrija delio asistencije!Karadžić raspalio po Terziću: "Lice sa poternice, begunac, kancer srpskog fudbala..."Šta nam poručuje selektor "Orlića"?\nNašoj reprezentaciji od odlaska Radomira Antića 2010. godine nikako ne cvetaju ruže. Od tada, od plasmana na poslednje veliko takmičenje, SP 2010, Srbija je propustila nova dva evropska prventva i Mundijal u Brazilu.\nPred novi ciklus kvalifikacija i dalje vlada letargična atmosfera koja nikako ne uliva poverenje srpskoj javnosti.\nBranislav Ivanović je u opširnom intervjuu za Žurnal otvoreno priznao neke stvari koje se mnogima neće svideti u fudbalskoj javnosti.\n''Mi moramo da shvatimo da nismo fudbalska velesila i da nikada to nećemo ni biti. Uvek sam bio za to da se pobeđuju protivnici koji su slabiji od nas, a da od ovih uslovno rečeno jačih možemo i imamo pravo i da izgubimo'', naglasio je Bane.\nOn je potom obrazložio kako stvari funkcionišu unutar ekipe i priznao da bi voleo da ima ''više varnica''.\n''Mislim da nekada nismo dovoljno iskreni i direktni jedni prema drugima i da to izgleda „našminkano” i lepo. U klubovima naročito na vrhunskom nivou postoji mnogo više nesuglasica, konflikta, direktnih rasprava i priča za dobrobit tima. Ovde smo generacijski blizu, dobri smo prijatelji i retko kada izbije između nas čak i neka mala varnica, a voleo bih da ih je više. Od kada sam ušao u reprezentaciju mislim da je atmosfera kao i odnos među igračima fenomenalan. Možda smo nekada i previše dobri jedni prema drugima, prećutimo neke stari, propustimo da kažemo u lice ono što bi trebalo za dobrobit ekipe'', rekao je Bane uz opravdanje da je period tokom okupljanja reprezentacija kratak za veće promene.\n''Pričamo mi, raspravljamo, ali to je sve na pozitivan način, jer nemamo nikada više od dve vezane utakmice, a vreme brzo prođe. Fudbal je takav, ne možemo da se osvrćemo iza sebe. Teško je da se neke stvari promene za sedam dana''.\nJavnost u Srbiji i pored loših rezultata uvek prati dešavanja u fudbalskoj reprezentaciji, a Bane kao kapiten najbolje oseti.\n''Često dobijam pitanja od prijatelja: šta je sa vama, u čemu je problem, zašto vam ide tako loše. To su pitanja koja su u ovom trenutku neizbežna, a možda je i dobro što ih postavljaju, jer znači da ima interesovanja za fudbal i da ljudi prate ovaj sport u Srbiji. Znam da bi mnogi dali sve za pobedu reprezentacije. Protiv Poljske smo odigrali dobro, ali nismo pobedili, međutim važnije od svega je atmosfera koja vlada kod nas. Vraćam se na 2010. godinu kada atmosfera oko nas bila izuzetno pozitivna. Bio je napravljen ambijent za uspeh. Sada smo na putu da moramo sve ponovo sami da izgradimo što je duplo teže, ali se nadam da ćemo uspeti u toj nameri''.\nOn je takođe opisao naš mentalitet kao takav da Srbija nikad neće moći da radi u mirnim uslovima.\n''Mi, realno, nikada nećemo raditi u mirnim uslovima, jer je to tako kod nas. Neuspeh uvek plaća trener, tako je u vrhunskim klubovima, ali i u reprezentaciji. Mi smo reprezentacija koja je formirana 2006. godine, a već kod Mihajlovića je napravljena smena generacija. Sada opet imamo veliki broj mladih igrača, koji bi tek trebalo da stasavaju i da budu na nivou A reprezentacije. Tu su zlatni Orlići, nji ne bi trebalo uništavati, već im pružiti podršku da dođu do vrhunskog nivoa. Mislim da imamo dovoljno vremena do početka kvalifikacija'', zaključio je Brainslav Ivanović u opširnom intervjuu za Žurnal.


Vesti online / Slobodno Vreme / Auto-moto / Neverovatni brojevi: Nemce potraga za parkingom staje milijarde evra!\nNeverovatni brojevi: Nemce potraga za parkingom staje milijarde evra!\nU svakom velegradu na planeti, potraga za parkingom jedan je od ključnih problema vozača, a u Nemačkoj su se pozabavili ovom temom i sproveli istraživanje koje je dovelo do zapanjujućih rezultata.\nKoliko troše Srbi nije poznato\nU ovoj zemlji se, naime, godišnje potroši oko 45 milijardi evra koje je direktno vezano za traženje parking mesta! Ovo su rezultati analize kompanije Inriks, u kojoj su kalkulisani troškovi izgubljenog vremena, potrošnje goriva, emisije štetnih gasova…\nIstraživanja kažu da Nemac godišnje u potrazi za parkingom izgubi 41 čas, a najgora situacija je u Frankfurtu: 65 časova godišnje, ili 10 minuta svakog dana. Godišnje, na plaćanje parkinga kojeg vremenski ne iskoristi, svaki vozač "baci" gotovo 100 evra… Nemci ukupno potroše godišnje oko tri milijarde litara goriva bezuspešno kružeći u potrazi za slobodnim parking mestom...


Danas isključenje prazničnog osvetljenja u Borči - www.lobi-info.rs\nBojan K. 21. januara 2014., 09:13 4.8k Views\nDanas isključenje prazničnog osvetljenja u Borči - 21.01.2014\nNovogodišnje dekorativno osvetljenje koje je ukrašavalo Borču od 19. decembra prošle godine, biće isključeno danas, najavili su radnici JKP „Javno osvetljenje“.\nJavno osvetljenje izdalo je saopštenje u kojem obaveštava građane da će danas, 21. decembra početi demontaža novogodišnjeg osvetljenja u ulici Bratstva i jedinstva u Borči, od Zrenjaninskog puta do raskrsnice „Đurđenovac“.\nTokom novogodišnjih i božićnih praznika dekorativno osvetljenje postavljeno je Borči, podsetivši nas na dolazak nove godine, novih želja, nada i prilika. Borčanci su drugu godinu za redom uživali u novogodišnjoj rasveti i novogodišnjoj atmosferi.\nNadamo se da ćemo i sledeću godinu dočekati u prazničnom osvetljenju ali ne samo u Borči već i u ostalim naseljima leve obale Dunava.\nPrethodna objava Besplatni časovi engleskog u vrtićima na levoj obali\nSledeća objava Izložba fotografija o životu Roma u Srbiji


Živković propitivao premijerku i ministre - NOVA stranka\n29.03.2018 Press služba 0\nNarodni poslanik Nove stranke Zoran Živković upitao je danas predsednicu Vlade Anu Brnabić da li se kompanija Etihad povlači iz strateškog partnerstva sa Er Srbijom, kao i po kom osnovu Vlada potpisuje tajne sporazume.\n"Po kom osnovu i pravnom aktu i sa kojom namerom Vlada Republike Srbije potpisuje tajne sporazume? Između ostalih, i o koncesiji za Aerodrom Nikola Tesla, budući da je to javna svojina, dakle svojina svih građana, te nema razloga da bilo koji deo tog ugovora bude tajan, pogotovu što se koncesija odnosi na dug period i velike novčane iznose", upitao je Živković na današnjoj skupštinskoj sednici na kojoj su poslanici postavljali pitanja članovima Vlade.\nOn je upitao i da li je tačno da se zbog neispunjenih uslova koje je država Srbija preuzela na sebe, prekida saradnja sa Fijatom i da ova kompanija već krajem ove ili početkom iduće godine obustavlja proizvodnju u Srbiji.\n"Da li je Vlada spremna da napravi strategiju spoljne poltitke Srbije, predloži je i predstavi nama poslanicima i građanima, kako bismo znali kakvo je naše spoljnopolitičko usmerenje, pošto ono danas liči na lutanje od zatvorene knjižare do zatvorene kafane? Da li je gotova strategija nacionalne bezbednosti, koja je važna za Poglavlje 31? Krajem 2016. godine je oformljena radna grupa povodom toga, a do danas nemamo nikakav dokument, iako je bezbednost građana ugrožena kako iznutra, tako i spolja", takođe su pitanja Zorana Živkovića.\nŽivkovićevo pitanje bilo je i zašto se kasni u isplatama naknada trudnicama i porodiljama. Kako je naveo, refundacija firmama koje to isplaćuju umesto države, za septembar i oktobar prethodne godine izvršena je tek pre neki dan, što je u potpunom nesaglasju sa politikom podsticanja nataliteta koju proklamuje Vlada. Predsednik NOVE pitao je i zašto se kasni sa povraćajem PDV-a. "Rok je 45 dana, a svi koji po zakonu traže povraćaj PDV-a, od Poreske uprave bivaju zastrašeni rečima da će, ako traže povraćaj, dobiti poresku inspekciju", rekao je Živković.\nPredsednica Vlade Ana Brnabić je, odgovarajući na Živkovićevo pitanje, rekla da "Er Srbija posluje po svim planovima, ali se takmiči na konkurentnom tržištu i donosi neke odluke koje nisu popularne", kao i da ona ne može "da zna planove privatne kompanije, ali da je Er Srbija sposobna da u svakom trenutku nadje novog strateškog partnera".\nBrnabić je kazala i da će ugovor o koncesiji za Aerodrom Nikola Tesla biti dostupan javnosti nakon što bude završen u potpunosti finansijski posao oko koncesije, što bi trebalo da bude u septembru. Takođe je tvrdila da se kompanija Fijat ne povlači iz Kragujevca, i da se radi na novom ugovoru koji će za razliku od prethodnog "voditi računa o interesu gradjana Srbije".\nŽivković je potom kazao da mu premijerka nije odgovorila precizno da li se Etihad povlači, i da je njegovo pitanje bilo šta je zakonski osnov da ugovor o javnoj svojini bude tajan, a da je "potpuno besmisleno" da se to povezuje za izvršanjem finansijskih obaveza.\n"Mislim da ste promašili zicer!", rekao je Živković premijerki povodom njene ocene da u njegovim pitanjima "nema istine", a rekao je i da joj je "nabacio dobar volej".\n"Konstatujem da Etihad ide, a Fijat možda", rekao je Živković i dodao da "potpuno razume premijerku što je nervozna", jer rekonstrukacija vlade unosi nervozu.\nPrevious article\tNa Zvezdari ništa novo Next article\tVanredna situacija ili posledica višegodišnjeg nerada?


Help i Grad Leskovac: Podrška mikro biznisima u Leskovcu - Dnevnik Juga\nHome / EKONOMIJA / Help i Grad Leskovac: Podrška mikro biznisima u Leskovcu\nHelp i Grad Leskovac: Podrška mikro biznisima u Leskovcu\nSrdjan Stamenkovic 03/03/2016\tEKONOMIJA Leave a comment\nU Skupštini grada Leskovca danas su potpisani ugovori o donaciji opreme za započinjanje malih biznisa u okviru projekta „Podrška razvoju mikro biznisa u Srbiji“.\nPojedinci koji su dobili donacije u okviru projekta „Podrška razvoju mikro biznisa u Srbiji“, u sali Gradskog veća potpisali su ugovore o donaciji opreme sa predstavnicima nemačke organizacije Help. Potpisivanju ugovora prisustvovali su gradonačelnik Leskovca Goran Cvetanović i program menadžer Help-a Maša Bubanj.\nReč je o projektu koji finansira nemačka vlada, a sufinansiraju ciljni gradovi i opštine. Vrednost dela projekta u Leskovcu iznosi 87 000 evra, dok je učešće grada 29 000 evra. Četiri žene i osam muškaraca potpisalo je ugovore o donaciji opreme, prosečne vrednosti 2 400 evra, sa kojom će započeti svoje male biznise u oblasti zanata i usluga.\nU prethodnom ciklusu opremu je već dobilo 18 korisnika, čime je ispunjen ukupan broj planiranih grantova za Leskovac u okviru projekta.\n– Mala i srednja preduzeća su prepoznata u ekonomijama mnogih zemalja kao pokretači ekonomskog oporavka, upravo zbog otvaranja novih radnih mesta i podsticanja preduzetničkog duha – rekao je gradonačelnik Leskovca Goran Cvetanović i dodao da će se grad truditi da stvori još povoljnije uslove za osnivanje i razvoj ovakvih privrednih subjekata.\nHelp je uz pomoć donatora u Leskovcu realizovao projekte u vrednosti od oko 700 000 evra.\nPrevious JKP Grdelica dobilo novu „Skip“ mašinu vrednu 9 miliona dinara\nNext Help i Grad Leskovac: Podrška mikro biznisima u Leskovcu


Partizan sa osmoro veslača i veslačica na Balkanijadi u Beogradu\nNaš Klub će imati osam reprezentativaca na Balkanskom prvenstvu sredinom septembra na Regatnoj stazi na Adi Ciganliji – epilog je Izborne regate za ovo takmičenje koja je u četvrtak, 15. avgusta 2019, održana na Srebrnom jezeru. To su kadeti Nemanja Luledžija, Aleksandar Kuzmanović, Strahinja Janković i Luka Delić, kadetkinja Ljubica Tešmanović, juniori Dušan Belić i Ranko Samardžija i juniorka Maša Bugarski. Nemanja Luledžija, Aleksandar Kuzmanović, Strahinja Janković i Luka Delić na Srebrnom jezeru nisu imali konkurente u četvercu za kadete, ali su s vremenom 6:30,00 ispunili normu za Balkanijadu u Beogradu. Trijumfom na Izbornoj regati do “vizu” za regionalno takmičenje stigli su Dušan Belić i Ranko Samardžija u dvojcu za juniore (6:58.95) kao i Ljubica Tešmanović koja je u tandemu sa Marijom Jakovljević iz Čuruga postigla drugi rezultat u dubl skulu za kadetkinje (7:44.60 ), što je za svega 15 stotinki bilo slabije od provoplasiranih Milice Mladenović i Milke Zdjelar iz Smedereva. Do učešća na Balkanijadi stigla je i Maša Bugarski koja je zauzela ukupno drugo mesto u skifu za juniorke s vremenom 8:33.40. U kojim će čamcima na Balkanskom prvenstvu veslati naši članovi odlućiće Stručni štab reprezentacije. Za sada je sigurno da će Nemanja Luledžija, Aleksandar Kuzmanović, Strahinja Janković i Luka Delić nastupiti u četvercu za kadete, a Dušan Belić i Ranko Samardžija u dvojcu za juniore.\nDo karti za Balkansko prvenstvo na Srebrnom jezeru nisu stigli Andrija Štimec i Stahinja Pavišić koji su bili treći u dvojcu za kadete (7:46.50), Veljko Matić (koji je zbog tehničkih problema ufinalnu trku završio kao treći s 9:42.30) i Viktor Šušić (7:49.40) koji su zauzeli treće, odnosno šesto mesto u skifu za juniore i Anja Radinović i Jelena Trivan koje su bile ukupno treće u dubl skulu za juniorke (8:03.10).\n– Uslovi na Srebrnom jezeru bili su izuzetno loši budući da je duvao jak vetar i da su se podigli visoki talasi. U takvoj situaciji i samo snalaženje na stazi je mnogo toga odlučivalo. Uprkos tome smatram da su Nemanja Luledžija, Aleksandar Kuzmanović, Strahinja Janković i Luka Delić u četvercu za kadete i Dušan Belić i Ranko Samardžija u dvojcu za juniore, inače naši najistaknutiji veslači ove godine u svojim kategorijama, mogli da postignu i za nekoliko sekundi bolja vremena. Bez obzira na to ova šestorka je na Srebrnom jezeru pokazala kvalitet, ujedno i da pripada grupi najtalentovanijih i najboljih pojedinaca u zemlji u ovim godištima. Izuzetno mi je žao što će Veljko Matić propustiti Balkanijadu u Beogradu i to zbog tehničkog problema u finalu skifa za juniore. Sigurno je da mu se nije dogodio peh u ovoj trci bio bi bolje plasiran od trećeg mesta koje je na kraju zauzeo – kazao je trener Goran Todorović.\nPo njegovim rečima Maša Bugarski i Ljubica Tešmanović su se zasluženo plasirale na Balkanijadu i tako nagrađene za veliki trud koji su uložile u proteklom periodu.\n– Srećan sam zbog Mašinog rezultata koja je za samo par sekundi izvelala sporije od ove godine ubedljivo najbolje juniorke u zemlji – Andrijane Mijailović iz Grafičara. Tokom čitave sezone Maša nije bila na svom nivou pre svega što nije odradila kako je trebalo zimski deo priprema. Ipak, zahvaljujući srčanosti, borbenosti i talentu uspela je da na Srebrnom jezeru stigne do rezultata koji joj je obezbedio mesto u državnom timu za Balkanijadu. Što se tiče Ljubice njoj je ovo tek prva godina u kadetskoj konkurenciji, a tek je ušla u sistem ozbiljnog takmičarskog treninga. Učešće na Balkanijadi će joj mnogo značiti, a siguran sam da ako nastavi da se razvija u pravom smeru dogodine će biti jedna od najboljih kadetkinja u zemlji – istakao je Todorović i dodao – Dobar nastup na Srebrnom jezeru imao je i Viktor Šušić koga je par sekundi delilo od plasmana u finale skifa za juniore. Na kraju je zauzeo ukupno šesto mesto što je zadovoljavajući rezultat ako se ima u vidu da je i njemu, poput većine učesnika Izborne regate iz naših redova, ovo prva godina u novoj kategoriji, a da je ujedno imao i prvi takmičarski nastup skifu. Anja Radinović i Jelena Trivan u dubl skulu za juniorke nisu uspele da se snađu u lošim uslovima na stazi i da ponovo ono što su pokazivale na treninzima, a isto važi i za Andriju Štimeca i Stahinju Pavišića u dvojcu za kadete.


Google blokirao više od 18 miliona malver i phishing mejlova vezanih za COVID-19 | PC Press\nGoogle blokirao više od 18 miliona malver i phishing mejlova vezanih za COVID-19\nGoogle navodi da je samo u prošloj sedmici uočio više od 18 miliona malver i phishing mejlova dnevno vezanih za COVID-19 prevare. Povrh toga, tu je i više od 240 miliona spam mejlova dnevno koji se odnose na novi koronavirus, kaže kompanija.\nPhishing napadi i prevare „koriste i strah i finansije da bi stvorili hitnost ne bi li pokušali da podstaknu korisnike da reaguju“, kaže Google. Drugim rečima, ista mejl prevara, drugačija tema.\nOve prevare uključuju lažna predstavljanja u ime organizacija poput Svetske zdravstvene organizacije kako bi pokušali da prikupe donacije ili navedu korisnike da preuzmu malver; pretvaraju se da imaju informacije o državnim podsticajnim uplatama; i pokušaji phishing napada usmerenih na radnike koji rade na daljinu.\nAI vs hakeri\nGoogle kaže da njegovi sistemi zaštite zasnovani na veštačkoj inteligenciji filtriraju takve pretnje i da blokira „više od 99,9% spam pošte, phishing i malvera da ne dođe do naših korisnika“ koristeći AI i druge tehnike. Kompanija takođe kaže da je sarađivala sa SZO na primeni DMARC-a (Domain-based Message Authentication, Reporting, and Conformance) kako bi prevarantima otežalo imitiranje who.int domena i sprečilo da legitimni mejlovi od SZO-a budu uhvaćene u spam filtere.\nKompanija kaže da u mnogim slučajevima malver i phishing pretnje nisu nove, već su samo postojeće malver kampanje ažurirane da iskoriste strah i zbrku oko COVID-19. Važe uobičajena upozorenja: ne klikćite na linkove u mejlovima koje niste očekivali, prijavite phishing mejlove i proverite da li je URL legitiman pre nego što date bilo kakve informacije, jer većina prevaranata pokušava da što bolje oponaša realne URL adrese.\nTagovi: AI, Covid-19, Gmail, Google, Hakeri, koronavirus, Malveri, Phishing napadi, sajber bezbednost, SZO, veštačka inteligencija\n← SoftBank pred istorijskim gubicima\nSony PS5 verovatno sa ograničenim brojem po izlasku na tržište →


Meet and Code – Arduino radionica | SmileCode\nMeet and Code je udruženje koje ima za cilj da približi deci i mladima uzrasta od 8 do 24 godina, IT svet i programiranje. Svi događaji ovog udruženja su osmišljeni tako da pokažu mladim ljudima koliko je programiranje ustvari zabavno i na koji način im može pomoći u ostvarivanju i primeni nekih ideja koje imaju. Još jedan od ciljeva jeste da nauče kako tehnologija funkcioniše, na koji način IT utiče na našu svakodnevnicu. Ovakvim događajima omogućavamo deci i mladima da upoznaju širok spektar tehnologija, digitalnih tema i kreativnog programiranja, kako bi bili ohrabreni da nastave svoje istraživanje samostalno, a najpre da im se podigne interesovanje ka IT sferi.\nArduino je open-source platforma za kreiranje elektro prototipa koja svojim programskim paketom nudi veliku fleksibilnost i jednostavnost za korišćenje. Kako je Arduino open-source platforma, dozvoljeno je njeno deljenje i preuređivanje u svrhu kreiranja novih platformi koje su međusobno kompatibilne. U osnovi, sve Arduino pločice sastoje se od mikrokontrolera koje komuniciraju sa računarom i preko koje ustvari zadajemo komande, programirajući šta želimo da naš Arduino mikrokontroler izvršava. Zato je ova platforma uvek interesantna za rad, jer daje bezbroj mogućnosti.\nNa dosadašnjim Arduino radionicama, deca su se upoznala sa Arduino mikrokontrolerom, načinom povezivanja sa senzorima, i načinom njegovog programiranja, merama predostrožnosti tokom rada sa Arduino mikrokontrolerom, i načinom održavanja i skladištenja komponenti.\nŠkolica programiranja Smile je odabrana kao adekvatna za realizovanje Meet and Code projekta, pa smo shodno odobrenim sredstvima za nabavku komponenata, organizovali Arduino radionicu 6. oktobra, u Jagodini, u okviru nedelje programiranja. Ovoj besplatnoj radionici prisustvovalo je 25 deteta uzrasta od 8 do 16 godina, koji su bili podeljeni u tri grupe.\nCilj radionice je bio da se deca upoznaju sa programiranjem na interesantan način, gde su rezultati odmah vidljivi, što se i pokazalo kao efektivno zbog pitanja da li će se opet održavati ovakve radionice i gde mogu nabaviti materijal da kod kuće nastave sa idejama koje imaju. Na samom času su bili jako kreativni, pa su uspeli da isprogramiraju kontroler da zvučnim signalom odsvira tematsku muziku iz filma Ratovi zvezda, kao i Pirati sa Kariba.\nDrago nam je da je Arduino radionica uspešno realizovana i da smo postigli cilj koji smo imali.\nAtmosferu pogledajte u nastavku na fotografijama i videu.


Novac odlazi na grejanje i rashlađivanje - 381 vesti\nBy RedakcijaPosted on September 13, 2019\nDržavni sekretar u Ministarstvu rudarstva i energetike Srbije Stevica Dedjanski izjavio je da su stambene zgrade u Srbiji, koje obuhvataju 27 miliona kvadrata i 60 odsto stambenog fonda, najmanje energetski efikasne, a da 300.000 kuća nema termoizolaciju i troši četiri-pet puta više energije nego kuće u EU.\nOn je na konferenciji “Energetska efikasnost za nas javno finansiranje energetske efikasnosti u privatnim zgradama”, rekao da je trećim Akcionim planom predvidjeno da se uštedi 58 odsto energije koju troše domaćinstva i stanari zgrada.\n“Ministarstvo je u energetskoj efikasnosti prepoznalo novi izvor energije i ulaže velike napore kako bi ubrzalo njegovo unapredjenje”, rekao je Dedjanski.\nDodao je da se posle uvodjenja takse za energetsku efikasnost od 1. jula ove godine radi na formiranju Fonda za enregtsku efikasnost i da bi taj posao trebalo da bude završen do kraja godine, a da se očekuje da se na njegov račun slije oko deset miliona evra, a od EU grant.\n“Očekujemo da to bude ozbiljan fond sa ozbiljnim sredstvima”, rekao je Dedjanski.\nPredstavnik Stalne konferencije gradova i opština (SKGO) Miodrag Gluščević istakao je da je unapredjenje energetske efikasnosti “važno pitanje i da je moralo i ranije da se njime bavimo”.\n“To pitanje zavredjuje da dobije veći prioritet”, rekao je Gluščević.\nJedan od razloga što energetskoj sanaciji stambenog fonda nije posvećena pažnja proteklih godina je, prema njegovim rečima i to što nije postojao pravni osnov za ulaganja javnih sredstava u privatni stambeni fond do 2016. godine kada je donet Zakon o stanovanju i održavanju zgrada.\nProblem i efikasnost termoelektrana\nPredstavnik Delegacije EU u Srbiji Gligo Vuković rekao je da je prosečna efikasnost termoelektrane oko 40 odsto jer se energija rasipa u transportu i u potrošnji i da energetska efikasnost ima benefite koji se ne ogledaju samo u redukovanju potrošnje nego i u smanjenju troškova proizvodnje, prenosa i zagadjenju životne sredine.\n“Svaka zemlja mora na osnovu Direktive EU sama da donese planove o povećanju energetske efikasnosti, izabere podsticaje i realizuje projekte koji će smanjiti potrošnju energije”, rekao je Vuković i naveo da u Srbiji 70 odsto svih stambenih jedinica nema nikakvu izolaciju.\nDodao je da je za Srbiju iz IPA fondova EU predvidjena godišnja donacija od oko 200 miliona evra i da nije realno očekivati da se za unapredjenje energetske efikasnosti može odojiti više od 20 do 30 miliona evra godišnje.\n“Kada Fond profunkcioniše možemo da ‘blendiramo’ donacije sa bankarskim kreditima”, rekao je Vuković.\nŠabac bolji od Evrope\nPrema rečima direktora JKP Toplana-Šabac” Slobodana Jerotića do sada je u tom gradu polovina zgrada priključena na sistem daljinskog grejanja izolovana, pa se primer tog grada navodi kao dobra praksa, bolja čak i od evropske.\n“Od 2010. godine bavimo se unapredjenjem energetske efikasnosti, uveli smo merače potrošnje toplotne energije i od Evropske banke za obnovu i razvoj (EBRD) dobili smo kredit od 2,5 miliona evra pa će gradjani u 12 godišnjih rata vratiti zajam, a novac iskoristiti za sanaciju zgrada i stanova”, rekao je Jerotić.\nNapomenuo je da je bilo teško naći formu za ulaganje javnog novca u privatne zgrade i da je zbog toga državni revizor imao primedbi.\nTag: energetska efikasnost grejanje izolacija klimatizacija krediti kuće stanovanje troškovi ušteda zgrade\nPrevious post: Povoljniji krediti za privredu i građane\nNext post: Šta motiviše i inspiriše mlade lidere


Meteorološka služba Francuske korigovala je junski temperaturni rekord na 46 stepeni Celzijusovih, koliko je izmjereno na jugu zemlje.\nNa vrhuncu toplotnog talasa, 28. juna je u jednom selu nedaleko od Monpeljea izmjereno 45,9 stepeni Celzijusovih. Poslije dodatne analize podataka, danas je taj podatak revidiran na 46 stepeni.\nObjava je uslijedila u vrijeme kada je izdato upozorenje na novi talas vrelog vremena sljedeće sedmice, ali se ne očekuje da će biti nadmašen rekord iz juna.\nDrugi toplotni talas u Francuskoj u posljednja dva mjeseca prati visoka vlažnost vazduha i povećanje nivoa zagađenja vazduha.\nMinistarstvo poljoprivrede je upozorilo da će zbog toploznog talasa, proizvodnja vina u Francuskoj ove godine biti umanjena za šest do trinaest odsto u odnosu na 2018. godinu.


Predsjednik CEV-a Boričić čestitao Pajkoviću plasman na Evropsko prvenstvo – Odbojkaški Savez Crne Gore\nPredsjednik Evropske odbojkaške konfederacije (CEV) Aleksandar Boričić čestitao je predsjedniku Odbojkaškog saveza Crne Gore Cvetku Pajkoviću plasman na Evropsko prvenstvo za odbojkaše, koje će se od 1. do 19. avgusta održati u četiri zemlje: Poljskoj, Češkoj, Estoniji i Finskoj.\n“U ime mojih kolega iz Borda, čestitam Vašoj federaciji što se kvalifikovala za CEV EuroVolley 2021. za muškarce, još jedno takmičenje koje je predodređeno da pravi istoriju u razvoju odbojke”, kazao je Boričić.\nOn je ujedno pozvao predsjednika OSCG da se pridruži online žrijebu za grupe na EP, koji će biti održan u četvrtak, 27. maja od 17 časova po našem vremenu.\nNa šampionatu će, kao i 2019. godine, nastupiti 24 reprezentacije podijeljene u četiri grupe. Takmičenje u grupi A održaće se u Krakovu (Poljska), grupa B igraće u Ostravi (Češka), grupa C u Tampereu (Finska), a grupa D u Talinu (Estonija). U osminu finala plasiraće se po četiri prvoplasirane ekipe od ukupno šest iz svake grupe. Grupe A i C u osmini finala ukrštaće se u poljskom gradu Gdanjsku, a grupe B i D u Ostravi. U ova dva grada biće održane i četvrtfinalne utakmice, a polufinalisti se nakon toga sele u Katovice, gdje su 19. septembra borbe za medalje.\nObezbijeđen je rekordan nagradni fond. Reprezentacija koja osvoji zlato dobiće 500 hiljada eura, drugoplasirana selekcija 250 hiljada, trećeplasirana 150 hiljada, a četvrtoplasirana 100 hiljada.\nCrna Gora se drugi put zaredom plasirala na Evropsko prvenstvo.\nOdržan žrijeb za EP odbojkašica\nHow long does it take for cialis 25 to work|7 day low fat meal plan|Does hemp gummy show up in urine test


Kvalitetno novinarstvo u doba informativne kolere: Bitka protiv propagande, senzacionalizma i Fejsbuka – Centar za razvoj lokalnih medija\nKada su se krajem 20. i početkom 21. veka u Briselu donosila strateška dokumenta koja su predviđala brzi razvoj audiovizuelnog sektora, stvaranje digitalnog društva i digitalne ekonomije, teško da je bilo ko mogao da predvidi sa kakvim će se sve problemima jednog dana suočiti digitalizovana javna sfera.\nSvest da se pod hitno mora nešto uraditi kako bi se, u digitalnoj eri, zaštitili kvalitetno novinarstvo i demokratija, naglo je sazrela kada su u javnost isplivala saznanja o planskoj zloupotrebi društvenih mreža u političke svrhe, posle Bregzita, predsedničkih izbora u SAD, nakon otkrića o poslovanju Kembridž analitike (Cambridge Analytica), svedočenja o radu „fabrika trolova“ u Rusiji i Iranu, zbog sve veće dominacije lažnih vesti.\nU odlučnu akciju zaštite kvalitetnog novinarstva, pored evropskih institucija i organizacija krenuli su i izdavači, urednici, novinari i njihova udruženja. Zatražili su donošenje pravila kojima će se uspostaviti red u digitalnom medijskom prostoru i na društvenim mrežama.\nTokom 2018, na evropskom tlu, užurbano se radilo na izradi dokumenata, deklaracija, studija, koji su se, na jedan ili drugi način, bavili istim pitanjem – kako sačuvati kvalitetno novinarstvo u eri dezinformacija i razvoja veštačke inteligencije. Dodatni razlog za užurbanost bili su i predstojeći izbori za poslanike Evropskog parlamenta.\nU septembru 2018. tehnološki giganti Gugl (Google), Fejsbuk (Facebook), Tviter (Twitter), Mozila (Mozilla) usvojili su, u skladu sa preporukama Evropske komisije (EK), samoregulatorni Kodeks o onlajn dezinformacijama, kojim su se obavezali da će političko oglašavanje učiniti transparentnijim i da će omogućiti korisnicima da lakše prepoznaju lažne vesti.\nSredinom februara 2019. u Britaniji je objavljen nezavisni izveštaj pod nazivom „Održiva budućnost za novinarstvo“, dok je Savet Evrope (SE) usvojio dve deklaracije, jednu koja se tiče finansijske održivosti kvalitetnog novinarstva u digitalno doba, i drugu koja se odnosi na manipulativne mogućnosti algoritmičkih procesa.\nTri ključne teme koje se u navedenim, ali i u drugim dokumentima razmatraju su: kako u sadašnjim uslovima obezbediti finansijsku održivost kvalitetnog novinarstva; kako u medije vratiti deo novca od reklama i od prodaje medijskih sadržaja koji su im „preotele“ gigantske onlajn platforme; i koju vrstu regulacije „nametnuti“ velikim onlajn platformama, kao što su Gugl, Fejsbuk, Jutjub (YouTube), koje distribuiraju vesti i informativne sadržaje.\nOpcija o kojoj se sve više govori jeste uvođenje neke vrste regulacije za velike onlajn kompanije, kao i za društvene mreže koje su u njihovom vlasništvu.\nUmesto autora vesti, novac zarađuju distributeri\nU nedavno objavljenoj Deklaraciji Saveta Evrope polazi se od stava da je kvalitetno novinarstvo javno dobro koje ima ključni značaj za demokratske procese i apeluje se na vlade zemalja članica da donesu regulativu koja će obezbediti dugoročno stabilno finansiranje ove vrste novinarstva.\nProblem adekvatnog finansiranja kvalitetnog novinarstva dodatno je produbljen u eri digitalizacije, u kojoj, paradoksalno, na medijskim sadržajima zarađuju distributeri, a ne njihovi kreatori!\nSa digitalizacijom medija i ekonomije, zajedno sa konzumentima informativnih sadržaja, i novac od reklama se iz tradicionalnih medija preselio u velike onlajn platforme, što je ugrozilo opstanak medija koji sopstvenim sredstvima proizvode vesti i medijske sadržaje.\nZbog otežane finansijske situacije, novinari se otpuštaju, mediji zatvaraju ili pak menjaju svoj način rada. Da bi opstali, mediji daju prednost senzacionalizmu, brzini i broju klikova umesto istini i sadržini.\nDa bi se ovakvoj praksi stalo na put, Deklaracija SE i nezavisni britanski izveštaj, poznat i kao „Karnkros izveštaj“ (The Cairncross Review), preporučuju vladama uvođenje poreskih olakšica i drugih mera kako bi se obezbedilo povoljno finansijsko okruženje za proizvodnju i distribuciju visokokvalitetnog novinarstva.\nSavet Evrope sugeriše da se prihodi ostvareni plasiranjem vesti i medijskih sadržaja ravnopravno dele, a ukoliko je potrebno i da se „redistribuiraju od onlajn platformi ka proizvođačima medijskog sadržaja“ kako bi se osnažilo novinarstvo u javnom interesu.\nU ovim dokumentima se predlaže i direktna finansijska podrška, ne samo za javne servise već i za regionalne, lokalne i neprofitne medije. Savet Evrope sugeriše članicama da u svoj regulatorni okvir uvrste različite šeme finansiranja kvalitetnog novinarstva, uključujući i javno–privatna partnerstva, kao i stvaranje uslova da mediji funkcionišu kao neprofitne organizacije koje bi mogle da dobijaju donacije od lokalnih, nacionalnih i međunarodnih filantropskih fondacija i programa.\nU nezavisnom britanskom izveštaju razmatra se i mogućnost osnivanja instituta za vesti u javnom interesu, kao i stvaranje vladinog fonda iz koga bi se finansirali kvalitetni medijski sadržaji, a posebno lokalna štampa koja je u Britaniji u posebno teškom položaju.\nRegulacija onlajn platformi\nOnlajn platforme su postale glavni kanal za informisanje i vremenom su preuzele i uredničku funkciju, stekavši u isto vreme veliku moć u digitalnoj ekonomiji, konstatuje se u Deklaraciji Saveta Evrope (SE). Iako pruža nove mogućnosti za slobodno izražavanje i pluralizam mišljenja, digitalno okruženje je „podložno manipulaciji, dezinformaciji i širenju poruka mržnje“, ocenjuje se u tom dokumentu. Onlajn platforme „uređuju i rangiraju sadržaje koristeći netransparentna pravila“, koristeći algoritme koji se prilagođavaju ličnim preferencijama korisnika, „malo vodeći računa o javnom interesu“, pri tom promovišući i verodostojne i lažne sadržaje u isto vreme, navodi se u dokumentu SE.\nZalažući se za promenu ovakve prakse, Savet Evrope predlaže stvaranje samoregulatornih mehanizama, kao i regulatornih i koregulatornih okvira koji će obezbediti da onlajn kompanije poštuju princip odgovornosti prema javnosti i pružaju usluge u skladu sa javnim interesom.\n„Mislim da platforme treba da počnu da prihvataju činjenicu da će vlade želeti da imaju neku vrstu regulatorne nadležnosti“, kaže za Ekonomist (The Economist) autorka izveštaja Dejm Frensis Karnkros (Dame Frances Cairncross) koja smatra da je potrebno regulisati distribuciju vesti na onlajn platformama kako bi se sprečilo širenje lažnih vesti i finansiranje onih koji plasiraju dezinformacije.\nDonošenje regulatornog kodeksa posebno se pominje u kontekstu uređenja komercijalnih odnosa između izdavača medija i velikih onlajn kompanija na fer principima. Primenu takvog kodeksa trebalo bi da nadgleda nezavisno regulatorno telo, stav je koji se iznosi u Deklaraciji SE.\nAlgoritmi – pretnja za fer izbore i demokratiju\nDa bi se onemogućila zloupotreba onlajn platformi i društvenih mreža i sprečila manipulacija društvenim, političkim i ekonomskim tokovima, Savet Evrope preporučuje i donošenje regulative za upotrebu algoritama i alata za mašinsko učenje, o čemu govori druga usvojena deklaracija Komiteta ministara SE – Deklaracija o manipulativnim sposobnostima algoritmičkih procesa.\nSE se zalaže za donošenje strože regulative u ovoj oblasti kako bi se zaštitilo ljudsko pravo na formiranje mišljenja i donošenje odluka nezavisno od automatizovanih sistema. Zemlje članice se ohrabruju da preduzimaju odgovarajuće mere kako bi se osigurala korektna politička komunikacija, fer izborna kampanja i osnažio rad kvalitetnih medija.\nZa regulaciju onlajn platformi i društvenih mreža zalaže se i kolumnistkinja Vašington posta (The Washington Post) i dobitnica Pulicerove nagrade En Eplbaum (Anne Applebaum) koja upozorava da će u suprotnom „budućnost demokratije biti dovedena u pitanje“.\n„Ukoliko to ne uradimo“, piše En Eplbaum, „nećemo biti u stanju da osiguramo integritet izbora ili pristojnost javne sfere.“ A na duže staze – „više neće biti ni javne sfere, kao ni funkcionalne demokratije“, zaključuje kolumnistkinja Vašington posta.\nŠTA JE VISOKOKVALITETNO NOVINARSTVO\nPod visokokvalitetnim novinarstvom, međunarodna Etička novinarska mreža, sa sedištem u Britaniji, podrazumeva „novinarstvo u javnom interesu“ koje se bazira na „pravovremenom objavljivanju tačnih i nepristrasnih izveštaja o činjenicama koje su neophodne građanima kako bi doneli utemeljene odluke“ u demokratskom društvu. Takvo izveštavanje je indikator zdravlja jednog društva, u suprotnom – društvo pati od „demokratskog deficita“, smatra direktor te mreže Kris Eliot (Chris Elliott).


Sve više mladih ima problem sa pronalaskom posla i često je osnovni problem za zapošljavanje nedostatak praktičnog iskustva. Program „Znanjem do posla“ je tu da pomogne mladima da steknu svoja prva praktična iskustva i da im olakša dolazak do posla. Projekat „Znanjem do posla“ je partnerski projekat Vlade Švajcarske i Vlade Srbije. Prva faza projekta je trajala od 2016. – 2019. godine i protekla je veoma uspešno, zbog čega je odlučeno da se nastavi sa aktivnostima. Druga faza je započela 2020. godine i trajaće do 2023. godine. Kako bismo pomogli mladima da nauče veštine koje su im potrebne program je na nivou Srbije formirao mrežu od šest partnerskih organizacija u: Kruševcu, Pirotu, Knjaževcu, Novom Pazaru i Kragujevcu. Očekuje se ove godine da se mreža organizacija proširi novim partnerima.\nObuke na radnom mestu su idealna prilika da mladi steknu veštine i znanja koja poslodavci traže i da se na taj način mladima obezbedi šansa da brže dođu do posla i da steknu ekonomsku nezavsnost. Naše obuke su efikasne jer se obavljaju direktno u firmama, u realnim uslovima, kod potencijalnih poslodavaca uz konstantnu podršku obučenih mentora koji su tu da vaše prvo praktično iskustvo emocionalno pozitivno oboje.\nU periodu 2020. – 2021. godine realizovali smo u saradnji sa lokalnim kompanijama 25 obuka na radnom mestu, u koje smo uključili preko 170 mladih. Od ovog broja preko 60% mladih se odmah nakon obuka zaposlilo. U pitanju su obuke za tražene poslove na tržištu rada, kao što su: obuka za CNC operatera, bravara, zavarivača, šivača, elektromontera.\nKarijerno vođenje i savetovanje je uvek aktuelna i značajna oblast za pojedinca i drštvo i predstavlja sponu između sveta rada i sveta obrazovanja. Madi se često suočavaju sa izazovima vezanim za izbor škole i zanimanja i strahovima vezanim za promenljivo tržište rada. Kroz karijerno savetovanje mladima se olakšava odabir fakulteta, zanimanja i obezbeđuje se usklađivanje potreba poslodavaca sa interesovanjima i sposobnosti mladih. Naši karijerni centri se nalaze u Kragujevcu, Knjaževcu, Pirotu, Novom Pazaru i Kruševcu. Glavni korisnici usluga karijernog vođenja su učenici, studenti, nezaposleni i poslodavci. U periodu 2020 – 2021 naše usluge karijernog savetovanja koristilo je preko 1000 mladih sa teritorije Kragujevca, Kraljeva, Čačka, Gornjeg Milanovca.\nU okviru projekta „Znanjem do posla“ i Gateway Solutions AG iz Švajcarske razvijena su dva alata (Basic Check- instrument za procenu sposobnosti i sklonosti i karijerni kviz WayFi) koji predstavljaju, pored ostalih alata koje koristimo, značajnu olakšicu mladima u karijernom planiranju i donošenju karijernih odluka.\nJob info centar Kragujevac\nU martu 2022. godine se planira otvaranje Job info centra u Kragujevcu, u okviru programa „Znanjem do posla“. Ključna uloga Job info centra je da pomogne mladima u sferi informisanja i u razvoju veština koje će im biti značajne prlikom zapošljavanja. U okviru Job info centra će se sprovoditi inovativni model karijernog savetovanja na lokalnom nivou u kome će se procenjvati kompetencije mladih i pomoću koga će se povezivati mladi sa lokalni kompanijama.\nUsluge Job info centra Kragujevac biće namenjene: učenicima i studentima, nezaposlenim licima, kao i poslodavcima.\nUčenicima i studentima Job info centar pruža:\nInformisanje o mogućnostima daljeg obrazovanja i usavršavanja,\nInformisanje o zanimanjima i profesijama,\nInformisanje o stipendijama, nagradnim konkursima i putovanjima,\nPomoć prilikom prijavljivanja na različite programe,\nRazgovor učenika sa poslodavcima koji im pomažu da bolje razumeju svet poslovanja različitih kompanija,\nMogućnost uključivanja u prakse kod poslodavaca.\nNezaposlenim licima pruža:\nMogućnost uključivanja u prakse i obuke na radnom mestu\nInformisanje o zanimanjima i profesijama, poslodavcima i aktuelnim slobodnim radnim mestima\nIndividualno savetovanje prilikom donošenja odluka relevantnih za razvoj karijere\nRadionice na temu pisanja cv, pripreme motivacionog i propratnog pisma\nPripremu za prvi susret sa poslodavcem, simulaciju intervjua\nRadionice za aktivno traženje posla\nStručnu pomoć u regrutaciji i selekciji kandidata\nPovezivanje sa potencijalnim kandidatima za posao\nPodršku i pomoć u analizi zanimanja i analizi potrebnih kompetencija za obavljanje određenog posla – izrada profila zanimanja i profila kompetencija\nPodršku i pomoć u razvoju kurikuluma i programa obuka za potrebna zanimanja\nPodršku u organizaciji obuka na radnom mestu\nPRESS POSETA PREDSTAVNIKA SRPSKIH MEDIJA U OKVIRU PROJEKTA PODRSKE SEOSKOM TURIZMU\nU subotu, 2. avgusta, grupa od 23 novinara i fotoreportera iz citave Srbije, posetila je nasa seoska domacinstva - korisnike projekta ''Podsticanje ruralnog turizma za…read more →


Električni orgazam: Obavezna lekcija iz pop kulture | CityMagazine\nElektrični orgazam koncertom 23. decembra u Domu omladine Beograda obeležiće 30 godina „Distorzije“, a upečatljiv omot kultnog albuma krije neke zanimljive detalje kao što je prisustvo pevača Partibrejkersa Zorana Kostića-Caneta!\nSlikar i dizajner Radovan Hiršl (1946-2015) uradio je 1986. ilustraciju za omot Distorzije, pamteći koncert Električnog orgazma održan par godina ranije u prostoru DOK-a, gde je Cane stojeći u prvom redovima povukao u publiku klavijaturistu Ljubu Đukića.\n„Cane je povukao Ljubu, pa sam i ja skočio za njim u publiku. Imao sam maramu oko vrata i neko je u gužvi i sveopštem ludilu pokušavao da je skine. Mali problem je bio što je marama vezana, tako da sam počeo da se gušim jer me ta osoba bukvalno davila“, priseća se Srđan Gojković-Gile.\nFrontmenu Električnog orgazma je „u toj krajnje zajebanoj situaciji“ jedino bilo preostalo da iz poluokreta pesnicom u glavu zvekne tu osobu, što je „srećom upalilo i stisak je popustio“.\nOsim Caneta, koji je ovekovečen u desnom uglu ispod doboša i kostura kako gleda iz publike Električni orgazam, na omotu je pored bubnjara Goran Čavajde-Čavketa (1960-1997) naslikan njegov mlađi brat Saša Čavajda (sa bradom i cigaretom u ustima).\n„Sale je u to vreme stalno čučao pored bubnjeva na koncertima pošto je Čavke prilično divlje svirao i stalno su se rušili neki delovi bubnja. Onda bi bata Sale to sve popravljao i vraćao na svoje mesto. To je naravno ostalo Radovanu u sećanju pa je naslikao Saleta na omotu“, kaže Gile.\nHiršl je na omotu naznačio i svoje prisustvo u vidu crvenog kostura jer je, kako ističe Gojković, „voleo da slika đavole i kosture, a ovaj kostur pored Čavketa je Radovanov potpis„. Na koncertu u dvorani Amerikana DOB-a Električni orgazam će 23. decembra pored 11 pesama sa Distorzije izvesti i ostale velike hitove iz svih delova karijere. Ulaznica košta 1.500 dinara, a na dan koncerta 1.700 dinara preko mreže Eventim.\nBioskopska ponuda: 7 filmova koje (ne)morate da pogledate u bioskopima dom omladine beograd · električni orgazam · rokenrol


Doniran kamion za odvoz smeća | Palelive.com\nPočetna Regija Milići Doniran kamion za odvoz smeća\nMILIĆI – Komunalno preduzeće u Milićima dobilo je danas novo namjensko vozilo za odvoz smeća vrijedno 209.000 KM, koje je donirala švedska organizacija za međunarodni razvoj /SIDA/ u okviru regionalnog ekološkog projekta za upravljanje čvrstim otpadom koji realizuje ova organizacija.\nZamjenik direktora u milićkom Komunalnom preduzeću Marko Bibić izjavio je Srni da će nakon ove donacije duži vremenski period biti riješen problem odvoza smeća u opštini Milići.\n„Ovo je poklon od neprocjenjive koristi, jer smo zaista bili u veoma teškoj situaciji. Imali smo vrlo loše vozilo, koje je svakodnevno zahtijevalo popravke“, rekao je Bibić.\nPreduzeće u Milićima ranije je u okviru ovog projekta dobilo 80 novih kontejnera i 500 plastičnih kanti za odlaganje smeća, podsjetio je Bibić. On kaže da će kompletna oprema, ukljičujući i vozilo, biti u pogonu do kraja mjeseca.\nDanašnjoj prezentaciji vozila u Milićima prisustvovali su i predstavnici firme „Resor“ iz Niša, koja se bavi proizvodnjom specijalnih nadgradnji za vozila za komunalna preduzeća i isporučili su kamion u ime SIDE.\nTehnički direktor u „Resoru“ Branislav Medan rekao je Srni da je ovo isporuka u okviru švedske donacije za zvorničku regiju, kojom je obuhvaćeno više opština u kojima će biti podijeljeno desetak vozila.\n„Vozilo je veoma savremeno i, što je još važnije, jednostavno za rukovanje i održavanje“, rekao je Medan.\nDo kraja ove sedmice nova vozila za odvoz smeća dobiće i komunalna preduzeća u Vlasenici i Bratuncu, čiji predstavnici su danas prisustvovali prezentaciji u Milićima, radi upoznavanja sa karakteristikama vozila i rukovanjem.\nVršilac dužnosti direktora u Komunalnom preduzeću „Čistoća“ u Vlasenici Miljan Petrović rekao je Srni da to preduzeće treba da dobije dva vozila za odvoz smeća u vrijednosti veće od 400.000 KM.\n„Vozila sa kojima smo do sada radili stara su i do 30 godina. Donacija je značajna za cijelu lokalnu zajednicu“, rekao je Petrović.\nFormalni vlasnici opreme koju je obezbijedila organizacija SIDA biće lokalne zajednice, a ugovorom će biti ustupljena komunalnim preduzećima na korišćenje.\nPrethodni članakSastanci u cilju mirnog održavanja matura\nNaredni članakKredit rebalansirao budžet za ovu godinu


Moskva: „Gugl“ sprema cenzuru protiv RT-a i Sputnjika - 23.11.2017, Sputnik Srbija\nNamera da se smanji mogućnost pretraživanja sadržaja televizijskog kanala RT i agencije Sputnjik na Gugl njuzu predstavlja direktnu cenzuru i narušava principe... 23.11.2017, Sputnik Srbija\n17:57 23.11.2017 (Osveženo: 16:01 03.08.2021)\nCC0 / Unsplash / Cenzura, ilustracija\nNamera da se smanji mogućnost pretraživanja sadržaja televizijskog kanala RT i agencije Sputnjik na Gugl njuzu predstavlja direktnu cenzuru i narušava principe slobode govore, izjavila je danas portparolka Ministarstva inostranih poslova Rusije Marija Zaharova.\n„Želeli bismo da skrenemo pažnju na takvo veštačko podešavanje pretrage – to je direktna cenzura i narušavanje osnovnih principa slobode govora. U slučaju da praksa ove vrste bude uvedena protivrečiće zdravom razumu i pravu čoveka na slobodni pristup informacijama na internetu“, naglasila je Zaharova.\nOna je dodala da je to neposredni udar na normalnu, zdravu konkurenciju u medijima, koja predstavlja jedan od principa demokratskog društva.\nMediji su ranije preneli da „Gugl“ radi na tome da smanji mogućnost prikazivanja sadržaja sajtova RT-a i Sputnjika na Gugl njuzu.\nBivši šef „Gugla“, sada predsednik Saveta direktora holdinga „Alfabet“ Erik Šmit, saopštio je da „Gugl“ pokušava da spreči širenje sadržaja ovih medija, ali da ne želi da zabranjuje same sajtove.\nU Guglu su potom objasnili da kompanija ne planira da menja algoritme prikazivanja informacionog sadržaja RT-a i Sputnjika, nego da je Šmit, navodno, imao u vidu mere za poboljšanje kvaliteta pretrage koje je kompanija objavila u aprilu.


Ski opening Kopaonik: 3-6 Decembar\nSki opening Kopaonik: 3-6 Decembar: Probni dan otvaranja skijališta je odeđen! Pridružite nam se na Kopaoniku da slavimo početak zimske sezone 2015/2016!\nPriuštite sebi predsezonsko skijanje i jeftini smeštaj odmah pored ski staza u najvećem skijalištu u ovom delu Evrope.\nZa vreme, šestog po redu, SKI OPENINGA 2015. sve goste na Kopaoniku očekuju:Ski opening žurke,Ski &snowboard i sportska takmičenja,A près ski žurke,Ski i snowboard škola,Promocija ski opreme,Nagradne igre,Modne revije,Raznovrstan zabavni program za sve uzraste.\nCenovnik je uglavnom nepromenjen, i trenutno je u proceduri usvajanja na Vladi Srbije. „Ski-opening“ je najavljen za prvi vikend decembra, ali ako se stvore klimatski uslovi, biće skijanja i ranije– rekao je Dejan Ljevnaić, direktor „Skijališta Srbije“.\nU okviru Ski Opening manifestacije, svim ljubiteljima zimskih sportova i dobre zabave, kao i predstavnicima medija biće predstavljeni noviteti u ski centru Kopaonik, najpopularnijem ski centru u Srbiji, koje su organizatori pripremili za zimsku sezonu 2015/16 godine.


Општина Темерин најавила, спорна фарма се сели\nHomeDRUŠTVOOpština Temerin najavila, sporna farma se seli\n16/10/2021Redakcija BALKAN TVDRUŠTVO, Vesti, za slajder0\nTEMERIN: Da je pronađeno rešenje za problem sa farmom svinja „Temerin Agrar d.o.o”, građani i javnost saznali su iz saopštenja koje je Opština Temerin objavila na svom zvaničnom sajtu.\nReč je o farmi koja se nalazi praktično u naselju Staro Đurđevo, a zbog čijeg su neregularnog rada i zagađenja vazduha, vode i zemljišta, građani protestovali.\n„Sa velikim zadovoljstvom obaveštavamo sve naše sugrađane da je pronađeno rešenje za problem sa farmom svinja „Temerin Agrar d.o.o”.” navodi se u saopštenju i dodaje da je održan radni sastanak sa ministrom poljoprivrede Branislavom Nedimovićem kome su prisustvovali predsednik opštine Temerin Mladen Zec kao i zakupac i vlasnik farme „Temerin Agrar d.o.o”.\n„Tema sastanka bila je iseljenje farme sa tamošnje lokacije. Na sastanku je obećano i dogovoreno da će se farma iseliti najkasnije do 20. decembra 2021. godine. Uskoro ćemo to dobiti i napismeno od predstavnika firme „Temerin Agrar d.o.o”, navodi se u saopštenju Opštine Temerin.\nGodinama unazad stanovnici opštine Temerin imaju problem sa ovom farmom i neprijatnim mirisima koji se šire sa nje, te se nadamo da će ovim rešenjem građani opštine Temerin imati bolji i kvalitetniji život, kao što smo im to svojevremeno i obećali, poručili su iz lokalne samouprave.


"Ne želimo da uništimo Partizan"\nNaslovna / Vaterpolo / Srbija / "Ne želimo da uništimo Partizan"\n2018-12-07 15:34 > 15:35\nZadar doveo nekadašnjeg velikog talenta!\nPoznanto je da su dve strane već duži period u sporu oko vlasništva nad bazenom u SC Banjica i da je sve eskaliralo sudskim procesom koji je još u toku.\nPredsednik SO Voždovac Aleksandar Savić rekao je da njemu i ljudima iz opštine, kao ni direktoru USC "Voždovac" Draganu Životiću, nije cilj da izbace na ulicu vaterpolo klub Partizan, već naprotiv, da reševanjem problema pomognu funkcionisanje kluba.\n"Opština Voždovac trpi užasan pritisak od strane užeg rukovodstva VK Partizan, gde se pokušava da se nama stavi na teret njihovo nesavesno rukovođenje klubom. Nijednog momenta Opština Voždovac i ljudi iz rukovodstva USC Voždovac nisu imali nameru da izbace Vaterpolo klub Partizan iz centra, Bio bih veliki veliki politički diletant kada bih pokušao da naš najtrofejniji klub izbacim na ulicu. Nikada mi to nije bila nemera. Naša namera je da centar vratimo u okrilje Voždovca, pre svega građanima, jer su oni davali novac za centar i oni takođe imaju pravo, kao i svi ostali, pa i VK partizan da ga koriste", izjavio je Savić.\nSavić je rekao da je po presudi Apelacionog suda 2016. godine zvao Aleksandar Šoštara da se dogovore oko načina korišćenja bazena.\n"Zvao sam ga posle presude Apelacionog suda da se o svemu dogovorimo. Rekao sam mu da nemamo nameru da ih izbacujemo, rekao sam da smo spremni da platimo sve termine za utakmice, treninge, deset, 15 sati dnevno, nebitno koliko. Rekao sam da nije njihova briga oko uslova, grejanja, da je njihovo samo da treniraju i bave se sportom. Naša želja je bila da obezbedimo najbolje uslove, kao što smo uradli sa SC Šumice, koji smo renovirali i koji je kada smo došli imao sto miliona dinara duga."\n"To su krajnje neodgovorne izjave. Punih 25 godina je neko uzimao novac u visini od 50 miliona dinara. I ko zna gde su te pare išle, jer da su plaćali struju ne bi bio takav dug. Nikom ništa nismo oduzeli, sve je prošlo kroz ugovore i može se proveriti preko stanja računa opštine Voždovac", rekao je Savić.\n"Neprijatno je kada vas optužuju da želite da ugasite jedan takav klub. Odgovorno tvrdim, optšina je spremna da stvori najbolje uslove. Imamo novac za to, ali prethodno moramo da uđemo na bazen, tek onda možemo da uložimo sredstva za omogućimo uslove jednom klubu i jednom sportu koji nam je doneo sedam svetskih zlata za normalan rad. Naravno, mi ne možemo da nađemo sponzore VK Partizan. Valjda je to obaveza ljudi koji ih vode. Najviše me nervira kada kažu da 350 dece trenira u hladnoj vodi. A šta je sa ostalom decom sa Voždovca koja ne plivaju nigde? Prodaje se druga priča i svesno okreću ljudi protiv nas. Ukoliko sve ovo što sam rekao i ako ovi dokumenti koje smo izneli ne potvrđuju moje reči, spreman sam da podnesem ostavku na funkciju predsednika opštine", rekao je čelni čovek voždovačke opštine.\n"Tu prvu presudu dobilii su jer su prema mojim saznanjima nestajali dokumenti iz opštine! Tek naknadno, kada smo uložili žalbu i kada smo pronašli sporne dokumente, sud je video da je u prvom slučaju napravio grešku i potom je pravilno presudio. To su činjenice, neka oni svoju priču dokazuju".\n"Nikada nam nije bio cilj da zagorčamo život Partizanu. Imamo nameru da stvorimo najbolje uslove za rad i da svi građani koriste ovu gradsku imovinu. Apelujem na uže rukovodstvo Partizana da se dogovorimo oko termina, da ne okreću ljude protiv nas. Naša vrata su svima otvorena za razgovor i dogovor", poručio je prvi čovek Voždovca.\nOdlaže se meč - Srbija sa Rusijom u nedelju!\nPrethodna Novi poraz Crvene zvezde u Ligi šampiona


Ucena Turske: Vašington zbog Kurda ostaje bez Indžirlika - Sputnjik Srbija\n13:44 20 April 2021\n21:47 01.03.2017 (osveženo 22:06 01.03.2017) Preuzmite kraći link\n„Sa moje tačke gledišta, a i sa pravnog stanovišta, to je nemoguće zato što je Turska član NATO-a, druga armija Alijanse posle SAD, pa je samim tim potpun prekid saradnje nerealan. Osim toga, turska vojska je, na prvom mestu, naoružana američkim oružjem ili oružjem koje odgovara standardima NATO-a. Samim tim, zatvaranje te baze, koju Amerikanci koriste još od samog početka — od ulaska Turske u NATO, značilo bi prekid vojne saradnje, a ujedno bi to uslovilo i prenaoružavanje turske vojske. Jasno je da se o tome ne može govoriti ni sa političkog, ni sa ekonomskog stanovišta, jer turski budžet to ne bi podneo. Zato je nerealno govoriti o zatvaranju baze. To je prosto banalna politička pretnja, pokušaj ucene, koji Erdoganova vlada politički koristi prema mnogim svojim partnerima, i prema SAD, i prema EU u raznim političkim pitanjima, a takođe je taj metod koristila i prema Rusiji“, kaže za Sputnjik Julija Kudrjašova, viši naučni saradnik Centra za evroatlantsku bezbednost.\nAmerikanci napuštaju Indžirlik?\nRazlog za zabranu letova, kako navode turski mediji, može biti saradnja američkih vojnika sa kurdskim organizacijama — Odredima narodne samoodbrane i Demokratskim savezom, koje turske vlasti nazivaju terorističkim grupama.\nAko se saradnja nastavi, kažu izvori u Ankari, Amerikanci mogu da ostanu bez vojne baze „Indžirlik“ u provinciji Adana.\nMeđutim, jednostrano zatvaranje dostupa bazi „Indžirlik“ moglo bi ne samo da pokvari planove međunarodne koalicije, već da ima i ozbiljne posledice za samu Tursku, smatraju analitičari.\nTrenutno tu vazdušnu bazu zajednički koriste vojno-vazdušne snage SAD i Turske. Delatnost baze strogo je regulisana Ugovorom o vojnoj i ekonomskoj saradnji dveju zemalja. U njoj su bazirani avioni nekoliko zemalja NATO-a, koje, na čelu sa SAD, učestvuju u vazdušnoj operaciji protiv terorističke grupe DAEŠ. Osim toga, u bazi se nalazi i taktičko nuklearno naoružanje.\nAnkara je više puta dovodila u pitanje prisustvo koalicionih snaga u toj bazi. Početkom godine turski vicepremijer Vejsi Kajnak je rekao da bi pitanje razmeštanja međunarodne koalicije moglo biti preispitano zbog nedovoljne američke podrške turskim operacijama u Siriji.\nTurska je u avgustu prošle godine počela intervenciju u Siriji, s jedne strane da bi DAEŠ potisnula dalje od svoje granice, a s druge strane da bi sprečila Kurde da, nakon povlačenja DAEŠ-a, zauzmu taj teren.\nMeđutim, Turska i SAD imaju ozbiljne nesuglasice kada je reč o kurdskom pitanju. Za Amerikance Kurdi su „udarna pesnica“ u borbi protiv DAEŠ-a, a Ankari to nije po volji, jer bi jačanje Kurda moglo da dovede do stvaranja njihovih autonomnih enklava duž granica Turske, a to bi ugrozilo i teritorijalni integritet zemlje.\nUpravo te različite pozicije oko kurdskog pitanja stvaraju sve dublji jaz između Ankare i Vašingtona.\n„Pitanje zatvaranje baze ’Indžirlik‘ je bilo pokrenuto još prošlog leta, prilikom pokušaja vojnog puča u Turskoj, kada je ta baza optužena za umešanost u puč i podršku pučistima. Sada je to pitanje ponovo dospelo u žižu interesovanja. Međutim, turska Vlada sada hoće da Amerikanci o pitanju Kurda uzmu u obzir stav Ankare, a Sjedinjenim Državama Kurdi ostaju važan saveznik“, kaže Kudrjašova.\nRaskid saradnje sa SAD bi bio nerazuman, ocenjuje Kudrjašova, jer je na Bliskom istoku Turska jedina snaga koja je sa SAD povezana velikim brojem vojnih i političkih dogovora i ulazi u zapadni vojno-politički blok.\nNemačka vojska napušta Indžirlik?\n„Kažem, jedina snaga zato što su drugi američki saveznici u regionu, poput Saudijske Arabije, koja je monarhija sa radikalnim stavovima, nepredvidljivi kada je reč o njihovoj spoljnoj politici. Osim toga, poznato je da oni takođe podržavaju niz terorističkih grupa koje se bore u Siriji. Hoću da kažem, oni nisu ozbiljan saveznik na koje bi SAD mogle da se oslone. Setimo se koga tamo imamo… Sa Izrealom su sada veoma komplikovani odnosi. Tu je i turski sused Iran. Turska je jedina zemlja na teritoriji Bliskog istoka i Male Azije koja nekako može da uspostavi ravnotežu kada je reč o Iranu“, dodaje analitičarka.\nKudrjašova zaključuje da će pitanje baze „Indžirlik“ ostati status kvo. To znači da će Turska nastaviti da preti, a SAD će to ignorisati.\n„Sjedinjene Države će to prosto ignorisati sve dok se ne stvori prilika da ponovo uspostave savezničke odnose sa Turskom. Najverovatnije je da će Tursku potkupiti nekakvim povoljnim vojnim i ekonomskim sporazumom.“\n13:43 U pucnjavi tokom parastosa ranjen muškarac od ranije poznat policiji


Savez bezbednosti još rezolucije o Iraku\nSAD gube strpljenje\nVAŠINGTON (Beta-AFP) - SAD su ocenile da izjašnjavanja o novoj američkoj rezoluciji za Irak očigledno neće biti ove sedmice, ali su upozorile da je njihovo strpljenje veoma ograničeno.\n"Došli smo do tačke kada je potrebno odlučiti da li možemo ili ne da u veoma bliskoj budućnosti smanjimo razmimoilaženja", kazao je državni sekretar Kolin Pauel i dodao da je izjašnjavanje o toj rezoluciji pitanje dana.\nOn je kazao da ne postoji utvrđen datum za glasanje, ali je dodao da se taj trenutak približava. Jedan zvaničnik Stejt departmenta je, međutim, ocenio da Savet bezbednosti verovatno neće glasati pre izbora za Kongres SAD, 5. novembra.\nPortparol Bele kuće Ari Flajšer nije isključio mogućnost glasanja tokom sledeće nedelje i podsetio da je predsednik Džordž Buš sredinom septembra dao Savetu bezbednosti rok od "nekoliko sedmica, a ne meseci".\nInače, "Vašington post" piše da američka vlada protiv iračkog predsednika Sadama Huseina i njegovih saradnika sprema optužnicu za zločine protiv čovečnosti koju će podići posle svrgavanja Huseina sa vlasti. Na čelu liste su Husein, njegovi sinovi Udaj i Kusaj i vladini funkcioneri Ali Hasan Madžid i Izat Ibrahim, tvrdi list, pozivajući se na izvore iz administracije.\nPrema pisanju ovog dnevnika, američki funkcioneri i grupe za zaštitu ljudskih prava veruju da su navedeni Iračani odgovorni za genocid i zločine protiv čovečnosti. List navodi i izjavu ambasadora za ratne zločine u Stejt departmentu Pjera Rišara Prospera da se ta odgovornost proteže na više od 10 godina. "Znamo da je više od 100.000 ljudi ubijeno", izjavio je Prosper.


Borci opet prijete protestima » pressing.ba\nBorci opet prijete protestima\nGrupa demobilisanih boraca u Federaciji BiH /FBiH/ najavila je da će od 5. septembra organizovati proteste ispred Federalnog Parlamenta ukoliko ne bude usvojen zakon o demobilisanim borcima sa njihovom amandmanima.\n26.08.2018 u 11:01\nDemobilisani borac Nazil Velić rekao je nakon današnjeg sastanka održanog ispred bivše zgrade Vlade Federacije BiH u Sarajevu da će demobilisani borci u ponedjeljak, 27. avgusta, ponovo predati zahtjev da se hitno održe vanredne sjednice oba doma federalnog parlamenta, te izglasa zakon sa njihovim amandmanima.\nOn je dodao da do 3. septembra čekaju dogovor, a ako ne bude pozitivan, od srijede, 5. septembra, najavljuje proteste ispred zgrade federalnog parlamenta.\nDemobilisani borci najavljuju da će “zagorčati” život političarima, posebno u izbornoj kampanji, te da neće biti izbora ukoliko se ne donese zakon sa njihovim amandmanima.\nOni krive SDA, HDZ, SBB i SDP da su najodgovorniji jer nije usvojen zakon o demobilisanim borcima i dodaju da se političari najviše boje objave registra boraca, što bi trebalo pokazati da su “uvedeni” ljudi koji danas rade u institucijama, drže kafiće, koji su učestvovali u privatizacijama…\n“U nedonošenju zakona najviše su pomogla i tzv. temeljna udruženja, a u prevari boraca su učestvovali i Bakir Izetbegović, Dragan Čović, Edin Mušić, Lidija Bradara i Fadil Novalić, zatim Zukan Helez i Salko Bukvarević. Ogorčeni smo i na sudove jer se nisu uključili u procesuiranje odgovornih”, rekao je Velić.


Vesti online / Sport / Tenis / "Nisam znao koju taktiku da izaberem da bismo pobedili Đokovića"\n"Nisam znao koju taktiku da izaberem da bismo pobedili Đokovića"\nTeniski post se bliži kraju, sa prvim danima Nove godine počinje sezona. Mogu li Novak Đoković i Endi Marej da sruše dominaciju Rodžera Federera i Rafael Nadala? Stric prvog tenisera sveta Toni Nadal kaže da su Rafini mečevi sa Srbinom bili teži za pripremu nego oni sa Federerom.\n- Mislim da je Đoković načinom na koji je igrao pre dve godine bio prosto nepobediv, kompletniji igrač od Federera. Tačno je da je Rodžer imao izvanrednu godinu, ali kada smo se pripremali za mečeve sa Đokovićem nisam znao koju taktiku da izaberem da bismo ga pobedili - rekao je Nadal sneior.\nNaš as u petak će igrati prvi meč posle šest meseci pauze na egzibicionom turniru u Abu Dabiju.\n* Novak dobio lekciju (VIDEO)\n* Novak na novom početku: Šta kaže naš as pred naredne izazove?


PORTAL: Skandal u SAD: Naučnik izmislio istraživanja\nAmerički naučnik Skot Ruben, čuven po svojim istraživanjima vezanim za lečenje postoperativnog bola, izmislio je podatke iz najmanje 21 istraživanja.\nIstraživanja du objavljena od 1996. godine u više medicinskih časopisa, saopštio je zdravstveni centar "Bejstejt" u Springfildu, u američkoj saveznoj državi Masačusets, koji je otkrio prevaru.\nPrevara je otkrivena maja 2008. godine tokom rutinskog pregleda rezimea istraživanja koja je trebalo da budu predstavljena u "Bejstejtu", preneli su francuski mediji.\nLekari su otkrili da istraživanja koje je Ruben planirao da predstavi nije odobrio nadležni odbor, posle čega je pokrenuta istraga vezana za sva istraživanja koje je objavio taj anesteziolog, istakla je portparolka "Bejstejta" Džejn Albert.\nTo je dovelo do opovrgavanja rezultata Rubenovih istraživanja u medicinskim časopisima u kojima su objavljeni, pre svega u listu "Anestezija i anelgezija".\nAlbertova je odbila da kaže da li je Ruben priznao optužbe. Ona je rekla samo da je on u punoj meri sarađivao s istraživačima iz "Bejstejta" i da reputacija koautora njegovih istraživanja nije dovedena u pitanje.\nU toku istrage "Bejstejta" je, kako je navela Albertova, ustanovljeno da je u prevaru umešan samo Ruben.\n"To bi moglo da bude jedno od najvećih falsifikovanja u oblasti medicinskog istraživanja i jedno od onih koje je najduže bilo neotkriveno", istakao je dr Stiven Šefer, izdavač časopisa "Anestezija i analgezija".\nŠefer rekao i da su lekari mnogo koristili rezultate Rubenovih istraživanja koja su imala veliki uticaj na oblast anesteziologije.\nОбјавио ADMIN у 14:18


Su Ći se suočava sa ukupno 11 optužbi, koje je sve negirala\nAung San Su Ći je rođena 1945. godine, ćerka je nezavisnog heroja generala Aunga Suna, koji je ubijen kada je imala samo dve godine, malo pre nego što je Mjanmar stekao nezavisnost od britanske kolonijalne vladavine 1948. Aung San Su Ći je 1960. otišla u Indiju sa svojom majkom, a četiri godine kasnije na Univerzitet Oksford, gde je upoznala budućeg supruga Majkla Arisa.\nNakon što je provela vreme u Japanu i Butanu, skrasila se u Velikoj Britaniji sa suprugom i dvoje dece. Godine 1988. vratila se u Jangon kako bi se brinula o majci koja je bila na samrti.\nMeđutim, ubrzo se uključila u proteste protiv vojske. Inspirisana Martinom Luterom Kingom i Mahatmom Gandijem, organizovala je skupove i pozvala na izbore.\nLideri protesta su ubijeni ili osuđeni, a ona je 1989. stavljena u kućni pritvor, u kojem je ostala do 2010. godine, sa kratkim periodom na slobodi.\nTokom 15 godina u kućnom pritvoru transformisala se iz nacionalne ličnosti u globalnu ikonu demokratije, osvojivši Nobelovu nagradu za mir i mnoštvo drugih priznanja.\nNapokon je puštena 2010. godine, a pet godina kasnije, vojna vladavina prestala je kada je zemlja održala prve slobodne izbore u poslednjih 25 godina, na kojima se Su Ći izborila za preokret.\nPobeda je hvaljena u međunarodnoj zajednici, gde su je mnogi smatrali trijumfom demokratskih vrednosti nad snagama autoritarnosti. Ali prava demokratija zahteva više od jedne pobede na izborima.\nUstav kojim je ukinuta vojna hunta zadržao je za generale ogromnu količinu moći i uticaja, ostavivši Su Ći i njenu stranku u delikatnom položaju dok su pokušavali da zadrže demokratska prava.\nIako je Su Ći imala ograničen direktni uticaj u akcijama snaga sigurnosti, usledila je njena javna odbrana vojske – nazvala je izveštaje o delima genocida “dezinformacijama”, a za probleme u regionu optužila “teroriste”. Potom je uvidela da je osuđena u inostranstvu i lišena brojnih titula koje je osvojila kao neko ko se zalaže za demokratske vrednosti.\nGodine 2019. bila je na Međunarodnom sudu u Hagu kako bi se suočila sa optužbama za genocid podnetim protiv Mjanmara, ali je rekla da je represija bila legitimna vojna operacija protiv terorista.\nUprkos tome, Su Ći je i dalje bila veoma popularna u samom Mjanmaru.\nAung San Su Ći mjanmar presuda zatvor


Rezultati analize vode za piće u Užicu\nMinistarstvo zdravlja obaveštava javnost da rezultati analize prisustva cijanotoksina u vodi za piće poreklom iz vodovodnog sistema u Užicu, koji su danas dobijeni iz laboratorije u Nemačkoj, potvrđuju da ne postoji rizik po zdravlje stanovništva.\nRezultati laboratorijskih ispitivanja Instituta za javno zdravlje Srbije „Dr Milan Jovanović Batut“ potvrđeni su u Nemačkoj pokazujući da su vrednosti mikrocistina-LR (toksina poreklom iz prirode, koji produkuju cijanobakterije) u vodi za piće vodovodnog sistema u Užicu daleko ispod granične vrednosti koju propisuje Svetska zdravstvena organizacija. Analize sprovedene u Nemačkoj su takođe potvrdile odsustvo drugih ispitivanih toksina u vodi za piće.\nPrelazak na vodosnabdevanje sa alternativnog izvorišta „Sušičko vrelo“ je preventivna mera bazirana na sledećim razmatranjima:\nNavedeno alternativno izvorište vodosnabdevanja omogućava unapređenje mera kontrole mogućeg intenzivnijeg cvetanja algi u budućnosti;\nVoda za piće iz alternativnog izvorišta ispitana je sa aspekta novog vodozahvata i u saglasnosti je sa važećim Pravilnikom. Monitoring njene zdravstvene ispranosti, kako iz izvorišta tako i iz distributivne mreže, vršiće se kontinuirano od strane Zavoda za javno zdravlje Užice u saradnji sa Institutom za javno zdravlje Srbije „Dr Milan Jovanović Batut“;\nJezero Vrutci je u procesu dugoročne sanacije sa ciljem da se prevenira rizik od cvetanja algi u budućnosti;\nNe postoji rizik po zdravlje poreklom iz vode za piće vodovodnog sistema u Užicu na osnovu rezultata analiza cijanotoksina sprovedenih u Srbiji i u Nemačkoj, koji su dobijeni 24. januara 2014. godine.


Izvor: Vostok.rs, 24.Jan.2021, 19:17\nOtac Gojko je agenciji MINA rekao da predsjednik Crne Gore Milo Đukanović “neumoran u pravljenju i produbljivanju podjela”. “Nije razumio građane države čiji je predsjednik, kao što ne razumije sopstvenu crnogorsku istoriju”, poručio je rektor Cetinjske bogoslovije. On je naveo da je Srpska pravoslavna crkva (SPC), iako ima nacionalni predznak, Crkva svih vjernika bez obzira na njihovu naciju:“Kao što je Crna Gora država svih njenih građana, bez obzira na njihov identitet, iako je ime nase zemlje, između ostalog i ime jedne nacije.” Prota Gojko je poručio da SPC ima jasan i nedvosmislen kontinuitet sa Crkvom iz Kraljevine Crne Gore, koja je bila i svetosavska i vidovdanska i koja je čuvala jasnu orjentaciju ka obnovi jedinstva sa Pećkom patrijaršijom, koje se i desilo i koje su podržali svi njeni sveštenici, vladike i monasi. Istakao je da Crkvu ne zanimaju identitetske podjele, jer je ona za sve ljude dobre volje. “Ali ovakvi anticrkveni tonovi sa Kongresa jedne nominalno građanske i sekularne stranke zbunjuju ljude, svađaju braću i nanose društvenu štetu”, zaključio je protojerej-stavrofor Gojko Perović, rektor Cetinjske bogoslovije, prenijele su Vijesti.\nRektor Cetinjske bogoslovije Gojko Perović izjavio je danas da je predsednik Crne Gore Milo Ðukanović "neumoran u pravljenju i produbljivanju podela" u zemlji...Perović je naglasio da je Srpska pravoslavna crkva, iako ima nacionalni predznak, crkva svih vernika, bez obzira na naciju...Perović je...